ส่วนที่ 1

การประกอบธุรกิจ

+-----------------------------------------------------------------------+
| นโยบายและภาพรวมการประกอบธุรกิจ                                          |
+-----------------------------------------------------------------------+

บริษัท ยูนิค ไมนิ่ง เซอร์วิสเซส จำกัด (มหาชน) (“บริษัทฯ” หรือ “UMS”) ก่อตั้งโดยบริษัท
ยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) และนายสมบูรณ์ สิริไพบูลย์พงศ์
ซึ่งถือหุ้นร้อยละ 51 และ 49 ตามลำดับ ได้จดทะเบียนจัดตั้งบริษัทฯขึ้นเมื่อวันที่ 17 มีนาคม
พ.ศ.2537 ด้วยทุนจดทะเบียนเริ่มต้น 1 ล้านบาท
โดยเริ่มต้นประกอบธุรกิจการนำเข้าถ่านหินคุณภาพดีจากต่างประเทศ
และจัดจำหน่ายถ่านหินให้กับโรงงานอุตสาหกรรมต่างๆภายในประเทศ
เนื่องจากผู้บริหารเล็งเห็นถึงโอกาสและแนวโน้มการเติบโตที่ดีของอุตสาหกรรมถ่านหิน
และมีปัจจัยสนับสนุนหลายประการ ได้แก่
ผลิตภัณฑ์ถ่านหินเป็นเชื้อเพลิงที่มีราคาต่ำและมีปริมาณสำรองมากเมื่อเปรียบเทียบกับน้ำมันเตาและก๊าซธรรมชาติ
ประกอบกับประสบการณ์ของผู้บริหารในอุตสาหกรรมพลังงานที่ผ่านมา
ทำให้ผู้บริหารมีความมั่นใจในการดำเนินธุรกิจนี้ให้ประสบความสำเร็จและเติบโตอย่างมั่นคงต่อไป

เดือนมกราคม พ.ศ.2547 ที่ประชุมวิสามัญผู้ถือหุ้น ครั้งที่ 2/2547 มีมติให้บริษัทฯ
แปรสภาพเป็นบริษัทมหาชน และเพิ่มทุนจดทะเบียนจาก 50 ล้านบาทเป็น 70 ล้านบาท
โดยออกหุ้นสามัญใหม่จำนวน 20 ล้านหุ้น มูลค่าที่ตราไว้หุ้นละ 1 บาท เพื่อเสนอขายต่อประชาชน
โดยกำหนดราคาขาย 7.95 บาทต่อหุ้น รวมเงินทุนที่ได้จากการจำหน่ายหุ้นเท่ากับ 159 ล้านบาท
และบริษัทฯเข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ วันที่ 16 กรกฎาคม
พ.ศ.2547

เดือนธันวาคม พ.ศ.2553 บริษัท อะธีน โฮลดิ้ง จำกัด ซึ่งเป็นบริษัทย่อยที่บริษัท โทรีเซนไทย
เอเยนต์ซีส์ จำกัด (มหาชน) หรือ TTA ถือหุ้นอยู่ร้อยละ 99.99
ได้เข้าทำรายการเสนอซื้อหลักทรัพย์ UMS โดยถือหุ้นทั้งหมดจำนวน 136,083,041 หุ้น หรือร้อยละ
89.55 ของหุ้นที่จำหน่ายได้แล้วทั้งหมด และใบสำคัญแสดงสิทธิที่จะซื้อหุ้นจำนวน 56,453,219
หน่วย หรือร้อยละ 37.41 ของหุ้นที่จำหน่ายได้แล้วทั้งหมด ส่งผลให้บริษัท TTA
เป็นผู้ถือหุ้นใหญ่ของบริษัทฯ

1.  นโยบายในการดำเนินงานของบริษัท

วิสัยทัศน์

“เป็นผู้นำในการจำหน่ายถ่านหินซึ่งมีคุณภาพและบริการตรงความต้องการของลูกค้าด้วยความมุ่งมั่นที่จะธำรงไว้ซึ่งสิ่งแวดล้อมและการพัฒนาสังคม”

พันธกิจ

-   เป็นผู้นำในการดำเนินธุรกิจจำหน่ายถ่านหินภายในประเทศ

-   ให้ผลประโยชน์ตอบแทนสูงสุดสำหรับผู้มีส่วนได้ส่วนเสีย

-   มีความรับผิดชอบในด้านคุณภาพ
    ความปลอดภัยและให้ความสำคัญกับการรักษาสิ่งแวดล้อมและการพัฒนาสังคม

เป้าหมายการดำเนินธุรกิจ

บริษัทฯ
มีเป้าหมายในการเป็นผู้นำการขายถ่านหินสำหรับโรงงานอุตสาหกรรมขนาดกลางและขนาดเล็กในประเทศไทย
โดยการคัดเลือกถ่านหินที่มีคุณภาพดี
ตรงกับความต้องการของโรงงานอุตสาหกรรมและมีผลกระทบต่อสิ่งแวดล้อมน้อย บริษัทฯ
มีเป้าหมายที่จะมีรายได้เติบโตอย่างต่อเนื่อง โดยนำจุดเด่น
โดยการขยายฐานลูกค้าไปในกลุ่มโรงงานอุตสาหกรรมที่มีการใช้น้ำมันเตาให้เปลี่ยนมาใช้ถ่านหินเป็นเชื้อเพลิงแทน
โดยนำจุดเด่นของถ่านหินที่มีต้นทุนการใช้งานที่ต่ำกว่าน้ำมันเตา
และการให้ความรู้ความเข้าใจที่ถูกต้องของการใช้ถ่านหินซึ่งเป็นพลังงานทางเลือกที่ต้นทุนต่ำที่เป็นมิตรกับสิ่งแวดล้อมกับโรงงานอุตสาหกรรม

นอกจากนี้ บริษัทฯ มีนโยบายที่จะกระจายความเสี่ยงของโครงสร้างรายได้
โดยการจัดหาลูกค้าอุตสาหกรรมขนาดเล็กและขนาดกลางในหลายอุตสาหกรรม
โดยไม่เพียงแต่ขึ้นอยู่กับกลุ่มลูกค้าอุตสาหกรรมขนาดใหญ่เท่านั้น
บริษัทเชื่อว่าจะสามารถลดความเสี่ยง
จากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
บริษัทฯมีเป้าหมายในการดำเนินธุรกิจควบคู่กับนโยบายด้านสิ่งแวดล้อม
โดยจัดให้มีมาตรการในกระบวนการต่างๆ ของธุรกิจในการป้องกันผลกระทบต่อสิ่งแวดล้อม

การเปลี่ยนแปลงและพัฒนาที่สำคัญ

  ในรอบปี 2559 มีเหตุการณ์ดังต่อไปนี้

-   ฝ่ายการจัดการของบริษัทได้มีการเปลี่ยนแปลงบุคลากรระดับฝ่ายบริหาร
    (บริษัทได้รายงานกับตลาดหลักทรัพย์แห่งประเทศไทยเรียบร้อยแล้ว)

-   วันที่ 1 มิถุนายน 2559 บริษัทได้แต่ตั้ง นายธีรพล คำผา ดำรงตำแหน่ง
    ประธานเจ้าที่หน้าที่การเงิน แทน นายพรเทพ เลิศวรธรรม

-   วันที่ 1 สิงหาคม 2559 บริษัทได้แต่งตั้ง นายธีรพล คำผา ดำรงตำแหน่ง กรรมการ /
    รักษาการ กรรมการผู้จัดการแทน นายเอียน คลิฟฟอร์ด แคล็กซ์ตั้น

-   วันที่ 1 สิงหาคม 2559 บริษัทได้แต่งตั้งนายจิรัฎฐ์ ชัยจิตบริบูรณ์ ดำรงตำแหน่ง
    ประธานเจ้าหน้าที่ปฏิบัติการ

    -   เมื่อวันที่ 17 กุมภาพันธ์ 2559 ที่ประชุมวิสามัญผู้ถือหุ้นได้มีมติอนุมัติ เรื่อง
        การเพิ่มทุนจดทะเบียนของบริษัท โดยการออกหุ้นสามัญเพิ่มทุน
        ให้แก่ผู้ถือหุ้นเดิมตามสัดส่วนการถือหุ้น (Right Offering) เป็นจำนวน
        179,029,741.50 บาท จากทุนจดทะเบียนปัจจุบันที่ชำระแล้ว 76,727,032.00 บาท
        เป็นทุนจดทะเบียนใหม่เป็นจำนวน 255,756,773.50 บาท
        โดยการออกหุ้นสามัญเพิ่มทุนจำนวน 358,059,483 หุ้น มูลค่าที่ตราไว้หุ้นละ 0.50 บาท
        ดังรายละเอียดต่อไปนี้

  ---------------------------------------------------------- ---------------- -------------- ----------------
  ประเภททุนจดทะเบียน                                           ทุนจดทะเบียน (บาท) ทุนจดทะเบียน     มูลค่าหุ้นที่ตราไว้
                                                                              (หุ้น)           (บาท)

  ทุนจดทะเบียนปัจจุบันที่ชำระแล้ว                                    76,727,032.00    153,454,064    0.50

  เพื่อพิจารณาเพิ่มทุนจดทะเบียนรองรับการออกหุ้นสามัญเพิ่มทุนให้แก่ผู้ถือหุ้นเดิม   179,029,741.50   358,059,483    0.50
  ตามสัดส่วนการถือหุ้น (Right Offering)                                                           

  รวมเป็นทุนจดทะเบียนใหม่                                        255,756,773.50   511,513,547    0.50
  ---------------------------------------------------------- ---------------- -------------- ----------------

-   อนุมัติการแก้ไขหนังสือบริคณฑ์สนธิข้อ 4 ของบริษัท
    เพื่อให้สอดคล้องกับการเพิ่มทุนจดทะเบียนของบริษัท เป็นดังนี้

ข้อ 4 ทุนจดทะเบียน 255,756,773.50 บาท
(สองร้อยห้าสิบห้าล้านเจ็ดแสนห้าหมื่นหกพันเจ็ดร้อยเจ็ดสิบสามบาทห้าสิบสตางค์)

แบ่งออกเป็น 511,513,547 หุ้น (ห้าร้อยสิบเอ็ดล้านห้าแสนหนึ่งหมื่นสามพันห้าร้อยสี่สิบเจ็ดหุ้น)

มูลค่าหุ้นที่ตราไว้ 0.50 บาท (ห้าสิบสตางค์)

โดยแบ่งออกเป็น

หุ้นสามัญ 511,513,547 หุ้น (ห้าร้อยสิบเอ็ดล้านห้าแสนหนึ่งหมื่นสามพันห้าร้อยสี่สิบเจ็ดหุ้น)

หุ้นบุริมสิทธิ - หุ้น

-   วัตถุประสงค์ของการออกหุ้นสามัญเพิ่มทุนและแผนการใช้เงิน

วัตถุประสงค์ของการเพิ่มทุนในครั้งนี้
เพื่อเป็นหนึ่งในแนวทางการแก้ไขปัญหาฐานะการเงินของบริษัทเพิ่มเติมจากแนวทางแก้ไขปัญหาฐานะการเงินของบริษัท
ที่ได้แจ้งไว้ต่อตลาดหลักทรัพย์แห่งประเทศไทย โดยบริษัท
มีแผนในการนำเงินทุนที่ได้จากการเพิ่มทุนโดยการเสนอขายให้แก่ผู้ถือหุ้นเดิมตามสัดส่วนการถือหุ้น
(Right Offering) ครั้งนี้ไปใช้ในการดำเนินการต่างๆ ภายในปี 2559-2560 ดังนี้

1.  จำนวนประมาณ 258 ล้านบาท เพื่อไปใช้ในการชำระคืนหนี้เงินกู้ยืมจากกิจการที่เกี่ยวข้องกัน
    หนี้เงินกู้ยืมจากสถาบันการเงิน

2.  จำนวนประมาณ 100 ล้านบาท เพื่อใช้ในการลงทุนในธุรกิจค้าปลีกแก๊ส
    และ/หรือน้ำมันเชื้อเพลิง ซึ่งบริษัทอยู่ในระหว่างการศึกษาความเป็นไปได้ของโครงการ
    ซึ่งหากผลการศึกษาแสดงความไม่คุ้มค่าต่อการลงทุน หรือ
    หากมีเงินคงเหลือจากการลงทุนในส่วนที่ 2 นี้
    บริษัทจะนำเงินดังกล่าวไปใช้ในการลงทุนขยายธุรกิจของบริษัทฯและบริษัทในเครือที่ดำเนินการอยู่
    ได้แก่ ธุรกิจถ่านหิน ธุรกิจท่าเรือ ธุรกิจเรือลำเลียง และธุรกิจคลังสินค้าและการขนส่งทางบก
    ซึ่งบริษัทฯอยู่ในระหว่างการศึกษาความเป็นไปได้ของโครงการ
    และหากผลการศึกษาแสดงความไม่คุ้มค่าต่อการลงทุน
    หรือหากมีเงินคงเหลือจากการลงทุนในส่วนที่ 2 นี้
    บริษัทฯจะนำเงินดังกล่าวเพื่อใช้ในการชำระคืนหนี้เงินกู้ยืมจากกิจการที่เกี่ยวข้องกัน
    หนี้เงินกู้ยืมจากสถาบันการเงิน และภาระหนี้อื่นของบริษัทฯ
    ตลอดจนชำระดอกเบี้ยและค่าใช้จ่ายที่เกี่ยวข้องกับหนี้ดังกล่าว

  ในกรณีที่มีเงินเพิ่มทุนคงเหลือจากวัตถุประสงค์ การใช้เงินในข้อ 1 และ 2
  บริษัทจะนำเงินคงเหลือดังกล่าวเป็นเงินทุนหมุนเวียนทั่วไปในการดำเนินธุรกิจของบริษัทฯ

-   เมื่อวันที่ 26 เมษายน 2559 สืบเนื่องจากตามที่ประชุมวิสามัญ ครั้งที่ 1/2559 เมื่อวันที่ 17
    กุมภาพันธ์ 2559 มีมติให้บริษัทฯ เพิ่มทุนจดทะเบียน
    โดยการออกหุ้นสามัญเพิ่มทุนให้แก่ผู้ถือหุ้นเดิมตามสัดส่วนการถือหุ้น (Right Offering)
    จำนวนไม่เกิน 358,059,483 หุ้น มูลค่า 0.50 บาท
    ทั้งนี้ผู้มาใช้สิทธิในการซื้อหุ้นสามัญเพิ่มทุน มาใช้สิทธิไม่ครบตามจำนวนที่กำหนดไว้
    และหนังสือบริคณห์สนธิของบริษัทข้อ 4 ไม่สอดคล้องกับทุนจดทะเบียน ดังนั้นคณะกรรมการ
    เห็นสมควรให้ที่ประชุมผู้ถือหุ้นพิจารณาอนุมัติเมื่อวันที่ 26 เมษายน 2559
    ในการลดทุนจดทะเบียน จากผู้ที่ไม่มาใช้สิทธิซื้อหุ้นเพิ่มทุน RO จำนวน 8,129,109 หุ้น
    และแก้ไขหนังสือบริคณห์สนธิของบริษัท ข้อ 4 โดยมีรายละเอียดดังต่อไปนี้

  ลดทุนจดทะเบียนจากทุนจดทะเบียนเดิม จำนวน 255,756,773.50 บาท
  (สองร้อยห้าสิบห้าล้านเจ็ดแสนห้าหมื่นหกพันเจ็ดร้อยเจ็ดสิบสามบาทห้าสิบสตางค์)
  ซึ่งประกอบด้วยหุ้นสามัญจำนวน 511,513,547 หุ้น
  (ห้าร้อยสิบเอ็ดล้านห้าแสนหนึ่งหมื่นสามพันห้าร้อยสี่สิบเจ็ดหุ้น)

  เป็นทุนจดทะเบียนใหม่ จำนวน 251,692,219 บาท
  (สองร้อยห้าสิบเอ็ดล้านหกแสนเก้าหมื่นสองพันสองร้อยสิบเก้าบาท) ประกอบด้วยหุ้นสามัญ
  503,384,438 หุ้น (ห้าร้อยสามล้านสามแสนแปดหมื่นสี่พันสี่ร้อยสามสิบแปดหุ้น)
  มูลค่าที่ตราไว้หุ้นละ 0.50 บาท (ห้าสิบสตางค์)

  หนังสือบริคณห์สนธิของบริษัท ข้อ 4. โดยให้ยกเลิกข้อความเดิม
  และแก้ไขข้อความใหม่ตามรายละเอียดดังนี้

  “ข้อ 4 ทุนจดทะเบียน 251,692,219.00 บาท
  (สองร้อยห้าสิบเอ็ดล้านหกแสนเก้าหมื่นสองพันสองร้อยสิบ

  เก้าบาท)

  แบ่งออกเป็น 503,384,438 หุ้น (ห้าร้อยสามล้านสามแสนแปดหมื่นสี่พันสี่ร้อยสามสิบแปดหุ้น)

  มูลค่าหุ้นละ 0.50 บาท (ห้าสิบสตางค์)

  โดยแยกออกเป็น

  หุ้นสามัญ 503,384,438 หุ้น (ห้าร้อยสามล้านสามแสนแปดหมื่นสี่พันสี่ร้อยสามสิบแปดหุ้น)

  หุ้นบุริมสิทธิ - หุ้น

โครงสร้างการถือหุ้นของกลุ่มบริษัท ณ 31 ธันวาคม 2559

แผนภาพโครงสร้างการถือหุ้นของกลุ่มบริษัท

+-----------------------------------------------------------------------+
| ลักษณะการประกอบธุรกิจ                                                    |
+-----------------------------------------------------------------------+

บริษัทฯ ประกอบธุรกิจการนำเข้าถ่านหินคุณภาพดี มีค่าพลังงานความร้อนต่ำปานกลาง
และมีผลกระทบต่อสิ่งแวดล้อมน้อย
โดยนำเข้าจากประเทศอินโดนีเซียเพื่อจัดจำหน่ายให้กับโรงงานอุตสาหกรรมทั้งขนาดใหญ่
ขนาดกลางและขนาดเล็ก
โดยเฉพาะโรงงานอุตสาหกรรมในจังหวัดกรุงเทพและปริมณฑลรวมถึงจังหวัดใกล้เคียง
บริษัทฯมีอุตสาหกรรมที่เป็นเป้าหมายหลัก คือ อุตสาหกรรมปูนซีเมนต์
อุตสาหกรรมอาหารและเครื่องดื่ม อุตสาหกรรมกระดาษ และอุตสาหกรรมสิ่งทอ
โดยบริษัทฯมีกลยุทธ์นำถ่านหินดังกล่าวมาทำการคัดเลือกและปรับปรุงคุณภาพเพื่อให้ถ่านหินมีคุณภาพตรงกับคุณสมบัติเชิงวิศวกรรมของหม้อไอน้ำของแต่ละโรงงานอุตสาหกรรม
นอกจากนี้ บริษัทฯยังเข้าร่วมประมูลขายถ่านหินให้กับบริษัทเอกชนในอุตสาหกรรมปูนซีเมนต์
และอุตสาหกรรมผลิตไฟฟ้าที่มีการประมูลจัดซื้อถ่านหินอีกด้วย

+-----------+--------+-----+------+----+--------+-----+------+-----+
| ประเภ     | 2557   |     | 2557 |    | 2558   |     | 2559 |     |
| ทของรายได้ |        |     |      |    |        |     |      |     |
|           |        |     |      |    |        |     | (ม.  |     |
|           |        |     |      |    |        |     | ค.59 |     |
|           |        |     |      |    |        |     | -ธ.ค |     |
|           |        |     |      |    |        |     | .59) |     |
+-----------+--------+-----+------+----+--------+-----+------+-----+
|           | (ต     |     | (ต   |    | (ม.    |     |      |     |
|           | .ค.56- |     | .ค.5 |    | ค.58-ธ |     |      |     |
|           | กย.57) |     | 7-ธค |    | .ค.58) |     |      |     |
|           |        |     | .57) |    |        |     |      |     |
+-----------+--------+-----+------+----+--------+-----+------+-----+
|           | จำนวน  | ร้อ  | จ    | ร  | จำนวน  | ร้อ  | จ    | ร้อ  |
|           |        | ยละ | ำนวน | ้อย |        | ยละ | ำนวน | ยละ |
|           |        |     |      | ละ |        |     |      |     |
|           |        |     |      |    |        |     | (ล้าน |     |
|           |        |     |      |    |        |     | บาท) |     |
+-----------+--------+-----+------+----+--------+-----+------+-----+
|           | (ล     |     | (ล้าน |    | (ล     |     |      |     |
|           | ้านบาท) |     | บาท) |    | ้านบาท) |     |      |     |
+-----------+--------+-----+------+----+--------+-----+------+-----+
| รายได     | 1,     | 96  | 10   | 9  | 532.03 | 90  | 43   | 89  |
| ้จากการขาย | 005.97 | .60 | 4.10 | 2. |        | .91 | 3.03 | .09 |
|           |        |     |      | 08 |        |     |      |     |
+-----------+--------+-----+------+----+--------+-----+------+-----+
| ร         | 32.50  | 3   | 8.42 | 7. | 45.48  | 7   | 5    | 10  |
| ายได้บริการ |        | .12 |      | 45 |        | .77 | 0.03 | .29 |
+-----------+--------+-----+------+----+--------+-----+------+-----+
| รายได้อื่น   | 2.95   | 0   | 0.53 | 0. | 7.70   | 1   | 2.99 | 0   |
|           |        | .28 |      | 47 |        | .32 |      | .62 |
+-----------+--------+-----+------+----+--------+-----+------+-----+
| รวม       | 1,     | 100 | 11   | 10 | 585.21 | 100 | 48   | 100 |
|           | 041.42 | .00 | 3.05 | 0. |        | .00 | 6.05 | .00 |
|           |        |     |      | 00 |        |     |      |     |
+-----------+--------+-----+------+----+--------+-----+------+-----+

หมายเหตุ : เนื่องจากบริษัทมีการเปลี่ยนรอบระยะเวลาบัญชี เดิม 1 ตุลาคม ถึง 30 กันยายน
เป็น 1 มกราคม ถึง 31 ธันวาคม ดังนั้น
บริษัทจึงขอแสดงฐานะการเงินและผลการดำเนินงานของบริษัทฯ และบริษัทย่อยใน 56-1 คือ
งบการเงินประจำปี พ.ศ.2559 และ พ.ศ.2558 เป็นรอบระยะเวลา 12 เดือน (1 มกราคม ถึง
31 ธันวาคม) งบการเงินประจำปี พ.ศ.2557 เป็นรอบระยะเวลาบัญชี 3 เดือน 1 ตุลาคม 2557
ถึง 31 ธันวาคม 2557 และ 1 ตุลาคม 2556 ถึง 30 กันยายน 2557

ลักษณะผลิตภัณฑ์หรือบริการ

ถ่านหิน “ Coal ” เกิดจากการเปลี่ยนแปลงที่ใช้เวลาหลายล้านปีของซากพืช
ภายใต้ความดันและความร้อนมาเป็นพีต (Peat), ลิกไนต์ (Lignite), ซับบิทูมินัส (Sub
bituminous), บิทูมินัส (Bituminous) และแอนทราไซท์ (Anthracite) ตามลำดับ
ถ่านหินตามแหล่งต่างๆในโลกนี้ จึงมีคุณสมบัติต่างกันขึ้นกับชนิดซากพืช อายุการเปลี่ยนแปลงและ
สภาพแวดล้อมของแหล่งที่เกิด ถ่านหินเชื้อเพลิงฟอสซิลที่ยังคงเหลือมากกว่าน้ำมันและก๊าซธรรมชาติ
สามารถพบได้ทั่วโลก

การกำเนิด...ถ่านหิน

[]

ถ่านหินเป็นเชื้อเพลิงฟอสซิลซึ่งมีปริมาณสำรองอยู่มาก โดยแหล่งถ่านหินกระจายอยู่ในประเทศต่างๆ
มากกว่า 100 ประเทศทั่วโลก ทำให้ถ่านหินเป็นเชื้อเพลิงที่มีความมั่นคงด้านปริมาณสูง
ราคามีการแข่งขันกันสูง ส่งผลให้มีราคาถูกกว่าเชื้อเพลิงชนิดอื่นโดยเฉพาะอย่างยิ่ง
ก๊าซธรรมชาติและน้ำมันเตา
ถ่านหินเป็นเชื้อเพลิงธรรมชาติชนิดหนึ่งซึ่งมีสถานะเป็นของแข็งและมีแร่ธาตุที่สำคัญ คือ คาร์บอน
โดยทั่วไปแล้วถ่านหินจะมีสีน้ำตาลเข้มหรือสีดำและแบ่งได้หลายประเภท ถ่านหินที่มีคุณภาพดีที่สุด
(พิจารณาจากค่าความร้อน ค่าความชื้นและปริมาณกำมะถัน) เรียงตามลำดับ ได้แก่ แอนทราไซต์
บิทูมินัส ซับบิทูมินัส และลิกไนต์

การจำแนก...ถ่านหิน

[]

บริษัทฯเน้นการนำเข้าถ่านหินประเภทบิทูมินัสและซับบิทูมินัส เนื่องจากเป็นถ่านหินที่มีคุณภาพดี
มีค่าความร้อนในระดับปานกลาง มีค่าความชื้นและปริมาณเถ้าในระดับที่เหมาะสม
โดยเฉพาะอย่างยิ่งมีปริมาณกำมะถันที่ต่ำเมื่อเทียบกับน้ำมันเตา (น้ำมันเตามีปริมาณกำมะถันประมาณ
0.1%-3.0%) ทำให้มีมลภาวะกับสิ่งแวดล้อมน้อยมาก สำหรับถ่านหินประเภทแอนทราไซต์
บริษัทฯไม่ได้นำเข้าถ่านหินประเภทนี้เนื่องจากมีราคาสูงกว่ามาก
อีกทั้งปริมาณการใช้ภายในประเทศมีจำกัดและไม่มีแนวโน้มการขยายตัว
ส่วนถ่านหินประเภทลิกไนต์เป็นถ่านหินคุณภาพต่ำที่สุด มีปริมาณกำมะถันมาก
ทำให้มีผลกระทบต่อสิ่งแวดล้อมสูง ดังนั้นถ่านหินประเภทนี้จึงไม่เป็นที่นิยมของลูกค้า และบริษัทฯ
ไม่ได้นำเข้าถ่านหินประเภทลิกไนต์

ขั้นตอนในการดำเนินธุรกิจของบริษัทฯ
เริ่มจากนำเข้าถ่านหินจากประเทศอินโดนีเซียและจำหน่ายให้กับโรงงานอุตสาหกรรมต่างๆ
สำหรับโรงงานอุตสาหกรรมขนาดใหญ่ทั้งหมดและโรงงานอุตสาหกรรมขนาดกลางบางราย
บริษัทฯสามารถจัดส่งถ่านหินให้ลูกค้าได้ทันที โดยไม่ต้องนำมาพักที่คลังสินค้าของบริษัทฯ
แต่สำหรับลูกค้าโรงงานอุตสาหกรรมขนาดกลางบางรายและโรงงานอุตสาหกรรมขนาดเล็กต้องการถ่านหินที่ผ่านกระบวนการคัดเลือก
ปรับปรุงคุณภาพและการคัดขนาด โดยในการนำเข้าถ่านหินแต่ละครั้งประมาณ 50,000–70,000
ตันต่อการจัดซื้อ ซึ่งจะมีถ่านหินที่มีคุณสมบัติแตกต่างกันในด้านค่าความร้อน ความชื้น ปริมาณขี้เถ้า
และปริมาณกำมะถัน ซึ่งบริษัทฯจำเป็นต้องทำการคัดเลือกคุณภาพถ่านหินก่อน
ซึ่งถ่านหินที่นำเข้าแต่ละประเภทจะมีคุณสมบัติแตกต่างกัน เช่น ในด้านค่าความร้อน ความชื้น
แม้ว่าจะมาจากเหมืองเดียวกันก็ตาม (ถ่านหินในแต่ละชั้นดินจะมีคุณสมบัติแตกต่างกัน เช่น ซับบิทูมินัส
อาจแยกออกเป็นหลายชนิด ขึ้นอยู่กับค่าความร้อน ความชื้น ปริมาณขี้เถ้า และปริมาณกำมะถัน
เป็นต้น)
หลังจากนั้นบริษัทฯจึงนำถ่านหินมาผสมกันตามสูตรเฉพาะของบริษัทฯเพื่อให้ได้คุณสมบัติตามที่ลูกค้าต้องการ
และบริษัทฯจะทำการคัดขนาดถ่านหินเพื่อให้มีคุณภาพที่เหมาะสมสำหรับหม้อไอน้ำของโรงงานอุตสาหกรรมหากลูกค้าต้องการ
เนื่องจากหม้อไอน้ำมีการออกแบบเชิงวิศวกรรมที่แตกต่างกันออกไป
เพื่อให้การเผาผลาญเชื้อเพลิงเป็นไปอย่างสมบูรณ์มากที่สุด
และบริษัทฯจะให้บริการจัดส่งสินค้าให้กับลูกค้า
โดยจัดส่งทุกวันเพื่อความสะดวกในการใช้งานของลูกค้า
และยังเป็นการช่วยลดจำนวนถ่านหินที่จะต้องเก็บในโกดังเก็บถ่านหินของลูกค้าอีกด้วย
เนื่องจากลูกค้าหลายรายไม่มีสถานที่เพียงพอในการเก็บถ่านหิน

บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) จำนวน
2 ฉบับ มีสาระสำคัญดังนี้

+-----------------------------+-------------------+--------------------+
|    บัตรส่งเสริมเลขที่            |   1499(2)/2551    |   1047(2)/2552     |
+-----------------------------+-------------------+--------------------+
| ประเภทกิจการ                 | กิจการขนส่งทางเรือ   | บริการด้านขนถ่ายสินค้า  |
|                             |                   |                    |
|                             | ประเภท 7.2        | สำหรับเรือเดินทะเล    |
|                             |                   |                    |
|                             | (บจ. ยูเอ็มเอส      | ประเภท 7.1         |
|                             | ไลท์เตอร์)          |                    |
|                             |                   | (บจ. ยูเอ็มเอส พอร์ต  |
|                             |                   | เซอร์วิสเซส)         |
+-----------------------------+-------------------+--------------------+
| ได้รับการ                     | ตามที่คณะกรรมการ    | ตามที่คณะกรรมการ     |
| ยกเว้นอากรขาเข้าสำหรับเครื่องจักร |                   |                    |
|                             | พิจารณาอนุมัติ        | พิจารณาอนุมัติ         |
+-----------------------------+-------------------+--------------------+
| ได้รับกา                      | เริ่ม 24 มิ.ย. 2551  | เริ่ม 19 ม.ค. 2552   |
| รยกเว้นภาษีเงินได้นิติบุคคลสำหรับกำ |                   |                    |
| ไรสุทธิที่ได้จากการประกอบกิจการที่ไ | สิ้นสุด 23 มิ.ย. 2559 | สิ้นสุด 18 ม.ค. 2560  |
| ด้รับการส่งเสริมรวมกันไม่เกินร้อยละ |                   |                    |
| 100 ของเงินลงทุน              |                   |                    |
| ไม่รวมค่าที่ดินและทุนหมุนเวียน      |                   |                    |
+-----------------------------+-------------------+--------------------+
| ได้รับการยกเว้นไม่ต้องนำเง       | เริ่ม 24 มิ.ย. 2551  | เริ่ม 19 ม.ค. 2552   |
| ินปันผลจากกิจการที่ได้รับการส่งเสริม |                   |                    |
| ไปรว                        | สิ้นสุด 23 มิ.ย. 2559 | สิ้นสุด 18 ม.ค. 2560  |
| มคำนวณเพื่อเสียภาษีเงินได้นิติบุคคลต |                   |                    |
| ลอดระยะเวลาที่ผู้ได้รับการส่งเสริมไ |                   |                    |
| ด้รับการยกเว้นภาษีเงินได้นิติบุคคลนั้น |                   |                    |
+-----------------------------+-------------------+--------------------+

2.  

การตลาดและการแข่งขัน

นโยบายการตลาด

บริษัทฯ
ทำแผนการตลาดเชิงรุกโดยใช้จุดแข็งของถ่านหินซึ่งเป็นพลังงานที่มีต้นทุนต่ำกว่าการใช้น้ำมันเตา
และยังมีปริมาณสำรองที่มากกว่า ซึ่งบริษัทฯ
ประสบความสำเร็จเป็นอย่างดีในการเพิ่มฐานลูกค้าในกลุ่มโรงงานอุตสาหกรรมขนาดกลางและขนาดเล็ก
โดยบริษัทฯ มีกลยุทธ์การตลาดในด้านต่างๆ ที่สำคัญ ดังนี้

  กลยุทธ์การแข่งขัน

(1) ด้านสินค้าและบริการ

บริษัทฯ มีกลยุทธ์ที่สำคัญทางด้านผลิตภัณฑ์ซึ่งแตกต่างจากบริษัทคู่แข่งทั่วไป
โดยบริษัทฯมีกระบวนการคัดเลือกและปรับปรุงคุณภาพถ่านหินให้เหมาะสมกับหม้อไอน้ำของแต่ละโรงงานอุตสาหกรรม
เพื่อให้เกิดประสิทธิภาพสูงสุดในการเผาผลาญเชื้อเพลิง ณ ปัจจุบัน
บริษัทฯดำเนินนโยบายนี้ให้กับโรงงานอุตสาหกรรมขนาดกลางและขนาดเล็ก
เป็นการสร้างมูลค่าเพิ่มให้กับสินค้าเพื่อลดการแข่งขันด้านราคาโดยเฉพาะกับผู้จัดจำหน่ายถ่านหินรายใหญ่ในประเทศ
โดยบริษัทฯมุ่งเน้นการทำตลาดโดยเจาะในกลุ่มโรงงานอุตสาหกรรมขนาดกลางและขนาดเล็กที่มีอยู่เป็นจำนวนมาก
เนื่องจากบริษัทฯมีกำไรขั้นต้นที่สูงกว่าการขายถ่านหินให้กลุ่มโรงงานอุตสาหกรรมขนาดใหญ่

บริษัทฯ
มีขั้นตอนในการตรวจสอบคุณภาพถ่านหินอย่างละเอียดเพื่อให้ลูกค้ามีความมั่นใจในคุณภาพถ่านหิน
โดยมีขั้นตอนเริ่มจาก ก่อนส่งถ่านหินจากประเทศอินโดนีเซีย
ผู้จัดจำหน่าย/ผู้ผลิตจะมีการตรวจสอบคุณภาพถ่านหินโดยสถาบันที่ได้รับมาตรฐานการตรวจสอบจากประเทศอินโดนีเซีย
โดยตรวจสอบคุณภาพในด้านค่าความร้อน ค่าคาร์บอน ค่าความชื้น
ค่าขี้เถ้าที่เกิดจากการเผาไหม้และค่าซัลเฟอร์ไดออกไซด์ หลังจากนำเข้ามาในประเทศไทยแล้ว
บริษัทฯ จะทำการตรวจสอบคุณภาพของถ่านหินซ้ำอีกครั้งหนึ่ง
โดยบริษัทฯจะทำการเก็บตัวอย่างถ่านหินขณะที่ทำการขนถ่านหินขึ้นจากเรือเพื่อนำไปตรวจสอบคุณภาพโดยองค์กรชั้นนำที่ได้รับความยอมรับเช่น
บริษัท เอสจีเอส (ประเทศไทย) จำกัด บริษัท โคเทคนา อินสเปคชั่น (ประเทศไทย) จำกัด
หรือหน่วยงานอื่นซึ่งเป็นที่ยอมรับเป็นการทั่วไป ก่อนการส่งมอบสินค้าให้กับลูกค้า
หรือในบางกรณีลูกค้ามีข้อตกลงในการตรวจสอบคุณภาพเพิ่มเติมโดยเฉพาะโรงงานอุตสาหกรรมขนาดใหญ่
บริษัทจะจัดส่งตัวอย่างถ่านหินให้กับบริษัท เอสจีเอส (ประเทศไทย) จำกัด หรือองค์กรชั้นนำอื่นๆ
ที่เป็นบริษัทรับทำการตรวจสอบที่ได้มาตรฐาน เป็นที่ยอมรับตรวจสอบคุณภาพก่อน

นอกจากนี้ ในเรื่องของการให้บริการ
บริษัทฯสามารถให้บริการได้ตามความต้องการของลูกค้าได้เป็นอย่างดี
โดยบริษัทฯสามารถจัดส่งสินค้าให้กับลูกค้าได้ตลอด
หากลูกค้ามีความต้องการใช้ถ่านหินก็จะสามารถจัดส่งได้ทันทีตามเวลาที่ลูกค้าต้องการ
ส่งผลให้ลูกค้าไม่จำเป็นต้องเก็บสต็อกสินค้ามากและลูกค้ามีความสะดวกในการใช้งานเพิ่มขึ้นอีกด้วย

อนึ่ง บริษัทฯ มีห้องปฏิบัติการทางวิทยาศาสตร์ (Laboratory)
เพื่อควบคุมคุณภาพสินค้าให้ได้มาตรฐาน ก่อนส่งมอบให้กับลูกค้า

(2) ด้านการขยายฐานลูกค้า

เนื่องจากถ่านหินเป็นเชื้อเพลิงที่มีราคาต่ำรวมถึงเป็นแหล่งเชื้อเพลิงที่มีปริมาณสำรองสูงเมื่อเปรียบเทียบกับน้ำมันเตาและก๊าซธรรมชาติ
และมีผลกระทบต่อสิ่งแวดล้อมน้อยมาก (ถ่านหินประเภทบิทูมินัสและซับบิทูมินัสที่บริษัทฯเป็นผู้จำหน่าย)
ดังนั้นในระยะยาว โรงงานอุตสาหกรรมต่างๆจึงมีแนวโน้มที่จะเปลี่ยนมาใช้ถ่านหินเพิ่มมากขึ้น
บริษัทฯมีเป้าหมายในการขยายฐานลูกค้าไปยังกลุ่มโรงงานอุตสาหกรรมที่ใช้น้ำมันเตา
เนื่องจากเป็นกลุ่มลูกค้าที่มีอยู่เป็นจำนวนมาก อีกทั้งจะขยายไปสู่กลุ่มลูกค้ารายใหญ่ เช่น
โรงงานปูนซีเมนต์ โรงงานผลิตไฟฟ้า และบริษัทผู้ผลิตกระดาษ เป็นต้น

บริษัทฯ มีโครงการที่จะเข้าไปนำเสนอทางเลือกให้กับลูกค้าอื่นๆเพิ่มเติม
เพื่อให้เห็นถึงประโยชน์ที่ลูกค้าจะได้รับจากการใช้ถ่านหินเป็นแหล่งเชื้อเพลิงแทนน้ำมันเตา
โดยบริษัทฯใช้กลยุทธ์เข้าไปนำเสนอถึงค่าใช้จ่ายที่ประหยัดได้ โดยใช้ระยะเวลาคืนทุนประมาณ
9-24 เดือน
รวมถึงให้ความรู้กับลูกค้าเพื่อให้เปลี่ยนทัศนคติที่ไม่ถูกต้องเกี่ยวกับถ่านหินในเรื่องของการก่อให้เกิดมลภาวะกับสิ่งแวดล้อม
ทำให้ลูกค้าให้ความสนใจหันมาใช้ถ่านหินมากขึ้น โดยค่าใช้จ่ายในการผลิตเชื้อเพลิงไอน้ำ 1 ตัน
โดยเปรียบเทียบระหว่างถ่านหินและน้ำมันเตาซึ่งได้แสดงไว้ในตารางด้านล่างนี้
โดยถ่านหินมีค่าใช้จ่ายในการผลิตไอน้ำเพียง 529.84 บาทต่อตัน
ในขณะที่น้ำมันเตามีค่าใช้จ่ายประมาณ 935.40 บาทต่อตัน
ซึ่งจะเห็นได้ว่าถ่านหินมีต้นทุนการผลิตไอน้ำที่ต่ำกว่าน้ำมันเตา
อีกทั้งราคาน้ำมันของตลาดค่อนข้างผันผวน
ไม่คงที่ทำให้สามารถคาดการณ์แนวโน้มราคาของน้ำมันทำได้ยากและไม่คงที่
ทำให้บริษัทฯคาดว่าจะขยายฐานลูกค้าได้เพิ่มขึ้นจากจุดเด่นของถ่านหินเรื่องนี้

  ------------------------------------- ---------------- -----------------
  รายการ                                น้ำมันเตา C        ถ่านหิน (บิทูมินัส)

  ประสิทธิภาพของ Boiler                   85%              65%

  ค่าพลังงานความร้อนต่อหน่วย (Kcal/หน่วย)     9,700            5,000

  ราคาเชื้อเพลิง                           12.54 บาทต่อลิตร*  2.8 บาทต่อกิโลกรัม

  ค่าใช้จ่ายในการผลิตเชื้อเพลิงไอน้ำ 1 ตัน (บาท) 935.40           529.84
  ------------------------------------- ---------------- -----------------

* ราคาประกาศฉบับที่ 52 จากกรมสรรพสามิต 23 เดือน ธันวาคม ปี 2559

* ราคาเฉลี่ยของถ่านหินตาม Indonesia Coal Index ปี 2559

* ค่าความร้อนที่ต้องการในการระเหยน้ำที่ ความดัน 1 bar 100^(o)C = 615 kcal/kgH₂O

ที่มา: www.eppo.go.th , www.argusmedia.com,
https://www.excise.go.th/NEWS/Fueloilexc/index.htm

และบริษัทฯ

นอกจากนี้ บริษัทฯยังมีช่องทางการจำหน่ายถ่านหินผ่านบริษัทตัวแทนจัดจำหน่ายหม้อไอน้ำ
โดยหลังจากที่บริษัทฯได้เข้าไปนำเสนอข้อมูลการใช้แหล่งเชื้อเพลิงจากถ่านหินและลูกค้ามีความสนใจในการเปลี่ยนมาใช้ถ่านหินดังกล่าว
บริษัทฯจะแนะนำบริษัทตัวแทนจัดจำหน่ายหม้อไอน้ำให้กับลูกค้าด้วย
โดยแนะนำประเภทของหม้อไอน้ำที่ตรงกับคุณภาพ ถ่านหินของบริษัทฯ
ทั้งนี้เพื่อให้การใช้ถ่านหินเกิดประสิทธิภาพสูงสุด

ในอีกแนวทางหนึ่งบริษัทเหล่านี้จะทำการตลาดในการขายหม้อไอน้ำให้กับโรงงานอุตสาหกรรมต่างๆ
และแนะนำลูกค้าให้กับทางบริษัทฯ โดยหลังจากที่ซื้อหม้อไอน้ำแล้ว
โรงงานอุตสาหกรรมนั้นก็จะทำการซื้อถ่านหินของบริษัทฯจากคำแนะนำของบริษัทตัวแทนจัดจำหน่ายหม้อไอน้ำ
ซึ่งช่องทางการจำหน่ายดังกล่าวทำให้บริษัทฯสามารถขายถ่านหินได้เพิ่มขึ้น

อย่างไรก็ตาม การเพิ่มฐานลูกค้าให้หันมาใช้ถ่านหินเพิ่มจะต้องใช้ระยะเวลาพอสมควร
เนื่องจากโดยทั่วไปการติดตั้งหม้อไอน้ำขนาดเล็กจะใช้เวลาประมาณ 3-4 เดือน
(รวมเวลาในการนำเข้าหม้อไอน้ำ)
แต่ถ้าเป็นหม้อไอน้ำขนาดกลางถึงขนาดใหญ่จะใช้เวลาติดตั้งนานถึง 8-15 เดือน
บริษัทฯจึงจะเริ่มขายถ่านหินของบริษัทฯ ได้
นอกจากนี้ลูกค้าส่วนใหญ่จะทำการทดลองเปลี่ยนหม้อไอน้ำจากการใช้น้ำมันเตาเป็นเชื้อเพลิงเป็นการใช้ถ่านหินแทนก่อน
และถ้าไม่มีปัญหาในการใช้งานประมาณ 3-6 เดือน
ลูกค้าจึงจะทำการเปลี่ยนหม้อไอน้ำที่เหลือเพื่อใช้ถ่านหินเป็นเชื้อเพลิง
ทำให้บริษัทฯคาดว่าจะมียอดขายเพิ่มขึ้นได้อย่างต่อเนื่อง

(3) ด้านการบริหารต้นทุน

บริษัทฯ มีการวางแผนการซื้อสินค้าที่มีประสิทธิภาพ
โดยการบริหารสินค้าคงคลังให้อยู่ในระดับที่เหมาะสม การวางแผนการขนส่งที่เป็นระบบ
รวมถึงการมีคลังสินค้าและท่าเรือเป็นของตนเอง ซึ่งอยู่ใกล้กับโรงงานอุตสาหกรรมที่เป็นฐานลูกค้า
ทำให้ประหยัดค่าขนส่งได้มาก และบริษัทฯมีเรือโป๊ะจำนวน 10 ลำ สำหรับขนส่งในแม่น้ำ
ทำให้ลดค่าใช้จ่ายในการจ้างบริษัทขนส่งภายนอกลง
และยังสามารถรับจ้างขนส่งให้กับลูกค้าภายนอกด้วย

บริษัทฯ มีความสัมพันธ์ที่ดีกับผู้จัดจำหน่าย/ผู้ผลิตถ่านหินที่ติดต่อกันมาหลายปี
ส่งผลให้บริษัทฯสามารถซื้อถ่านหินได้ในระดับราคาที่แข่งขันได้
โดยทั่วไปในการสั่งซื้อถ่านหินจากผู้จัดจำหน่าย
ส่วนราคาถ่านหินจะมีการกำหนดให้เป็นไปตามกลไกตลาด
นอกจากนี้บริษัทฯนำเข้าถ่านหินจากแหล่งอื่นๆเพิ่มเติมอีกหลายแหล่ง
เพื่อให้มีอำนาจในการต่อรองการซื้อถ่านหินและสามารถแข่งขันด้านราคาได้

  ลักษณะของกลุ่มลูกค้าและช่องทางการจัดจำหน่าย

บริษัทฯ จำหน่ายถ่านหินให้แก่โรงงานอุตสาหกรรมในประเทศ
โดยแบ่งเป็นโรงงานอุตสาหกรรมขนาดใหญ่ ขนาดกลางและขนาดเล็ก บริษัทฯ
มีนโยบายในการขยายฐานลูกค้าไปยังอุตสาหกรรมขนาดกลางและขนาดเล็กมากขึ้น
ซึ่งกลุ่มโรงงานเหล่านี้ไม่ได้เป็นเป้าหมายของผู้จัดจำหน่ายถ่านหินรายใหญ่ในประเทศ
จึงเป็นการลดการแข่งขันในด้านราคากับผู้จัดจำหน่ายถ่านหินรายใหญ่ ปัจจุบันบริษัทฯ
มีกลุ่มลูกค้าที่เป็นโรงงานอุตสาหกรรมขนาดเล็กและขนาดกลางประมาณ 100 ราย
และกลุ่มโรงงานอุตสาหกรรมขนาดใหญ่ประมาณ 10 ราย
ซึ่งมีฐานลูกค้าอยู่ในกลุ่มอุตสาหกรรมปูนซีเมนต์ โรงกระดาษขนาดใหญ่ และโรงผลิตไฟฟ้าเป็นหลัก

กลุ่มลูกค้าเป้าหมายของบริษัทฯ
จะอยู่ในอุตสาหกรรมที่ต้องใช้พลังงานความร้อนผลิตไอน้ำในกระบวนการผลิต ได้แก่
อุตสาหกรรมอาหาร อุตสาหกรรมกระดาษ อุตสาหกรรมถุงมือยาง และอุตสาหกรรมสิ่งทอ เป็นต้น
ซึ่งในปัจจุบันส่วนใหญ่ใช้พลังงานความร้อนจากน้ำมันเตา ทำให้บริษัทฯ
มีโอกาสในการนำเสนอทางเลือกให้กับลูกค้ากลุ่มนี้ให้หันมาใช้พลังงานจากถ่านหินทดแทนน้ำมันเตาเพื่อให้มีต้นทุนพลังงานที่ต่ำลง
บริษัทฯ มีการจัดจำหน่ายไปยังหลายๆ
อุตสาหกรรมเพื่อลดความเสี่ยงจากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
ทั้งนี้ เพื่อทำให้บริษัทฯมีรายได้ที่มั่นคงในระยะยาว โดยบริษัทฯจะให้พนักงานขายตรงซึ่งมีความรู้
ความเข้าใจ
ในตัวสินค้าของบริษัทฯเข้าไปนำเสนอถึงข้อเปรียบเทียบระหว่างการใช้น้ำมันเตาและถ่านหิน
ทั้งในด้านค่าใช้จ่ายและผลกระทบต่อสิ่งแวดล้อม เพื่อให้ลูกค้าสามารถตัดสินใจได้อย่างถูกต้อง

บริษัทแบ่งกลุ่มลูกค้าตามขนาดของโรงงานอุตสาหกรรมออกเป็น 2 กลุ่ม ดังนี้

1.  กลุ่มโรงงานอุตสาหกรรมขนาดกลางและขนาดเล็ก

กลุ่มลูกค้ากลุ่มนี้เป็นกลุ่มเป้าหมายหลักของบริษัทฯโดยลูกค้ากลุ่มนี้มีอยู่มากทั้งในจังหวัดกรุงเทพมหานคร
สมุทรสาคร สมุทรปราการ นครปฐม ราชบุรี ปทุมธานี สระบุรีและอยุธยา
ผู้บริหารคาดว่าในภาคกลาง มีโรงงานอุตสาหกรรมที่ใช้น้ำมันเตาอยู่ประมาณ 5,000 โรงงาน
ทำให้บริษัทฯมีช่องว่างทางการตลาดอีกมาก โดยบริษัทฯแบ่งลูกค้ากลุ่มนี้ออกเป็น 2 กลุ่มย่อย ดังนี้

1.  กลุ่มลูกค้าเดิมที่มีการใช้ถ่านหินอยู่แล้ว

กลุ่มลูกค้านี้เป็นกลุ่มที่มีความรู้และคุ้นเคยกับการใช้ถ่านหินเป็นอย่างดี
เป็นฐานลูกค้าในการซื้อขายกับบริษัทฯมาหลายปี
และไว้วางใจในคุณภาพสินค้าของบริษัทฯมาโดยตลอด โดยส่วนใหญ่ได้แก่ อุตสาหกรรมอาหาร
อุตสาหกรรมสิ่งทอ อุตสาหกรรมถุงมือยาง และอุตสาหกรรมกระดาษ เป็นต้น

2.  กลุ่มลูกค้าที่ยังไม่เคยใช้ถ่านหินเป็นแหล่งเชื้อเพลิง

เนื่องจากโรงงานอุตสาหกรรมส่วนใหญ่ยังคงใช้น้ำมันเตาเป็นแหล่งเชื้อเพลิงที่สำคัญและยังไม่เคยใช้ถ่านหินมาก่อน
ทำให้ยังขาดความรู้และความเข้าใจที่ดีพอในการใช้ถ่านหิน
ดังนั้นบริษัทฯจึงมีโอกาสสูงในการที่จะชักชวนให้กลุ่มลูกค้าเหล่านี้เปลี่ยนมาใช้ถ่านหินเป็นเชื้อเพลิงแทนน้ำมันเตาเนื่องจากจุดเด่นของการใช้ถ่านหิน
คือ การลดต้นทุนของการใช้พลังงาน
ซึ่งเป็นปัจจัยที่สำคัญที่สุดในการชักจูงให้ลูกค้ากลุ่มนี้หันมาใช้ถ่านหินแทน โดยมีระยะเวลาคืนทุนเฉลี่ย
9-24 เดือน ทั้งนี้ ระยะเวลาคืนทุนดังกล่าวขึ้นอยู่กับองค์ประกอบต่างๆ เช่น
ส่วนต่างระหว่างราคาถ่านหินกับราคาน้ำมันเตา ปริมาณการใช้ และราคาหม้อไอน้ำ เป็นสำคัญ
เนื่องจากทางบริษัทฯคาดว่าราคาน้ำมันเตายังคงอยู่ในระดับที่สูง
และราคาน้ำมันของตลาดโลกยังคงผันผวนต่อเนื่อง ทำให้การคาดการณ์ราคาน้ำมันเตาไม่แน่นอน
นอกจากนั้น ลูกค้าหลายรายยังมีความเข้าใจที่ไม่ถูกต้องเกี่ยวกับด้านสิ่งแวดล้อมเมื่อมีการใช้ถ่านหิน
พนักงานขายของบริษัทฯจะอธิบายให้เข้าใจถึงผลกระทบต่อสิ่งเแวดล้อมของถ่านหินประเภทบิทูมินัสและซับบิทูมินัสว่าเป็นมลภาวะต่อสิ่งแวดล้อมน้อยกว่าน้ำมันเตา
ทำให้ลูกค้ามีความเชื่อมั่นในการใช้ถ่านหินมากขึ้น
และมีแนวโน้มที่บริษัทฯจะมีฐานลูกค้าเพิ่มขึ้นในปีต่อไปจากนโยบายการตลาดเชิงรุกของบริษัทฯ
จากสถิติที่ผ่านมาหลังจากที่บริษัทฯเข้าไปนำเสนอถึงจุดเด่นต่างๆของการใช้ถ่านหินแทนน้ำมันเตาแล้ว
ทางบริษัทฯพบว่าได้รับการตอบรับเป็นอย่างดีจากลูกค้า
และมีลูกค้าเปลี่ยนมาใช้ถ่านหินเป็นจำนวนมาก

2.  กลุ่มโรงงานอุตสาหกรรมขนาดใหญ่

โรงงานอุตสาหกรรมขนาดใหญ่ที่ใช้ถ่านหินของบริษัทฯส่วนใหญ่อยู่ในอุตสาหกรรมปูนซีเมนต์และโรงผลิตไฟฟ้า
ซึ่งจะทำการซื้อถ่านหินในปริมาณมากและส่วนใหญ่จะใช้วิธีการประมูล
โดยปัจจัยหลักในการตัดสินใจซื้อถ่านหินของลูกค้ากลุ่มนี้จะเป็นเรื่องของราคาและค่าความร้อน

บริษัทฯ จะเริ่มทำตลาดลูกค้ากลุ่มนี้มากขึ้น เพื่อขยายปริมาณการขายและขยายตลาดให้เพิ่มขึ้น
และนอกจากนี้ บริษัทฯ มีนโยบายในการขยายฐานลูกค้ารายย่อย เพื่อให้มีรายได้ที่มั่นคงในระยะยาว

ภาวะการแข่งขันและแนวโน้มอุตสาหกรรม 

ภาวะการแข่งขัน

การจำหน่ายถ่านหินให้กับโรงงานอุตสาหกรรมในประเทศไทยเป็นธุรกิจที่มีผู้ประกอบการประมาณ 20
ราย โดยบริษัทฯมีคู่แข่งทางการค้าที่สำคัญได้แก่ บริษัท บ้านปู จำกัด (มหาชน), บริษัท
ลานนารีซอร์สเซส จำกัด (มหาชน), บริษัท เอเชีย กรีน เอนเนอจี จำกัด (มหาชน) , บริษัท
เอ็นเนอร์ยี่ เอิร์ธ จำกัด (มหาชน), บริษัท ซิงเฮงเส็ง จำกัด, บริษัท อีสเทิร์น เพิร์ล จำกัด,
บริษัท ฟิโก้ เมทเทิลส์ แอนด์ ไมเนอร์รอลส์ จำกัด, บริษัท ฟีนิคซ โกลบอล (ไทยแลนด์) จำกัด
และบริษัท ทีซีซี เอ็นเนอร์ยี่ จำกัด ฯลฯ โดยบริษัทฯ
มุ่งเน้นการเพิ่มลูกค้าในกลุ่มโรงงานอุตสาหกรรมขนาดกลางและขนาดเล็ก
พร้อมกับมองหาโอกาสที่จะเข้าตลาดลูกค้ากลุ่มโรงงานอุตสาหกรรมขนาดใหญ่
เพื่อเพิ่มฐานการขายและปริมาณยอดขายให้เพิ่มมากยิ่งขึ้น เพื่อการเติบโตที่มากขึ้นของธุรกิจ

แนวโน้มอุตสาหกรรม

ถ่านหินยังถือเป็นแหล่งพลังงานที่มีความสำคัญ ในการพัฒนาอุตสาหกรรม
เพราะถ่านหินเป็นพลังงานที่ราคาต่ำกว่าก๊าซธรรมชาติและน้ำมันเตาโดยเฉพาะอย่างยิ่งในประเทศที่มีอัตราการขยายตัวทางเศรษฐกิจสูง
เช่น ประเทศ ในแถบเอเชีย รวมถึงประเทศไทยนั้นยังคงใช้ถ่านหินอยู่เนื่องจากราคาที่ถูก
แนวโน้มกำลังผลิตถ่านหินทั่วโลก ในอีก 10 ปีข้างหน้าซึ่งคาดว่าจะเพิ่มสูงถึง 1 พันล้านตัน
โดยเฉพาะการเพิ่มกำลังผลิตในทวีปเอเชีย
และเชื้อเพลิงถ่านหินยังเป็นตัวขับเคลื่อนพลังงานในภูมิภาคเอเชียตะวันออกเฉียงใต้
โดยคาดว่าสัดส่วนการใช้ในภาพรวมจะเพิ่มจาก 46% ในปัจจุบัน เป็น 60%
และสัดส่วนการใช้ถ่านหินผลิตไฟฟ้าจะเพิ่มขึ้นจาก 32% เป็น 50% ภายในปี 2583 หรืออีก 23
ปีข้างหน้า

อนึ่งในปี 2559 รัฐบาลญี่ปุ่นได้ประกาศสร้างโรงงานผลิตไฟฟ้าจากถ่านหินอีก 43 โรง ในช่วงเวลา
12 ปี ข้างหน้าเพื่อทดแทนโรงงานผลิตไฟฟ้าจากนิวเคลียร์
อันเนื่องมาจากปัญหากัมมันตภาพรังสีรั่วไหลที่โรงไฟฟ้านิวเคลียร์ฟูกูชิมา

สำหรับสถานการณ์เชื้อเพลิงถ่านหินในประเทศไทย
ยังคงเป็นหนึ่งในทางเลือกการกระจายแหล่งเชื้อเพลิงเพื่อผลิตไฟฟ้าตามแผนพัฒนากำลังผลิตไฟฟ้าระยะยาว
ปี 58-79 (PDP 2015)
เนื่องจากนโยบายสำคัญของกระทรวงพลังงานที่จะต้องสร้างความสมดุลของเชื้อเพลิงผลิตไฟฟ้า
โดยความต้องการเชื้อเพลิงถ่านหิน จะเพิ่มขึ้น 20-25% ภายในปี 2579 ตามแผน PDP
เพื่อสร้างความมั่นคงด้านพลังงาน
และลดความเสี่ยงจากการพึ่งพาพลังงานใดพลังงานหนึ่งมากเกินไป
รวมทั้งเชื้อเพลิงจากถ่านหินยังมีราคาที่มีเสถียรภาพ
เพื่อไม่สร้างภาระค่าไฟฟ้าที่จะกระทบต่อต้นทุนภาคการผลิต และค่าครองชีพของประชาชนในอนาคต
โดยใช้เทคโนโลยีถ่านหินสะอาดในปัจจุบัน
กระทรวงพลังงานเชื่อมั่นว่าจะสามารถลดผลกระทบต่อสิ่งแวดล้อม
และความเป็นอยู่ของชุมชนในพื้นที่ก่อสร้างโรงไฟฟ้าได้อีกด้วย

สถานการณ์ราคาถ่านหินอินโดนีเชีย 12 เดือน ปี 2559

[]

ที่มา : www.argusmedia.com

การใช้ถ่านหินและลิกไนต์

ในปี 2559 (ม.ค.-พ.ย.) ปริมาณการใช้ถ่านหินและลิกไนต์รวมประมาณ 35.29 ล้านตัน
เพิ่มขึ้นร้อยละ 3.73 จากช่วงเดียวกันของปี 2558 ซึ่งมีปริมาณการใช้รวมประมาณ 34.03 ล้านตัน
การใช้ลิกไนต์ในปี 2559 (ม.ค.-พ.ย.)ประมาณ 15.54 ล้านตัน
แบ่งเป็นภาคการผลิตไฟฟ้าของกฟผ.จำนวน 15.05 ล้านตัน และอีก 0.49 ล้านตัน นำไปใช้ในภาค
อุตสาหกรรมต่างๆ ได้แก่ การผลิตปูนซีเมนต์ กระดาษ อาหาร ในขณะที่การใช้ถ่านหินนำเข้าในปี
2559 ประมาณ 19.76 ล้านตัน ลดลงร้อยละ 2.27 จากช่วงเดียวกันของปี 2558
เป็นการใช้ในอุตสาหกรรมจำนวน 12.04 ล้านตัน ที่เหลืออีกประมาณ 7.72
ล้านตันใช้เป็นเชื้อเพลิงในการผลิตกระแสไฟฟ้าของ SPP และ IPP

+-------------------------+----------+----------+-----------+----------+
| ประเภท                  | ปริมาณ    |          |           | อัตรา     |
|                         | (ล้านตัน)  |          |           |          |
|                         |          |          |           | การเติบโต |
|                         |          |          |           |          |
|                         |          |          |           | (ร้อยละ)  |
+-------------------------+----------+----------+-----------+----------+
|                         | 2557     | 2558     | 2559      |          |
+-------------------------+----------+----------+-----------+----------+
|                         | (ม.ค. –  | (ม.ค. –  | (ม.ค. –   |          |
|                         | ธ.ค.)    | ธ.ค.)    | พ.ย.)     |          |
+-------------------------+----------+----------+-----------+----------+
| การบริโภคลิกไนต์           | 18.38    | 15.10    | 15.54     | 12.52    |
+-------------------------+----------+----------+-----------+----------+
| ผลิตกระแสไฟฟ้า (กฟผ.)     | 17.02    | 14.48    | 15.05     | 13.68    |
+-------------------------+----------+----------+-----------+----------+
| อุตสาหกรรม               | 1.36     | 0.62     | 0.49      | -14.32   |
+-------------------------+----------+----------+-----------+----------+
| การบริโภคถ่านหิน           | 20.88    | 21.92    | 19.76     | -2.27    |
+-------------------------+----------+----------+-----------+----------+
| ผลิตกระแสไฟฟ้า (SPP และ   | 8.50     | 8.12     | 7.72      | 2.72     |
| IPP)                    |          |          |           |          |
+-------------------------+----------+----------+-----------+----------+
| อุตสาหกรรม               | 12.38    | 13.80    | 12.04     | -5.23    |
+-------------------------+----------+----------+-----------+----------+
| ความต้องการโดยรวม        | 39.26    | 37.02    | 35.29     | 3.73     |
+-------------------------+----------+----------+-----------+----------+

ที่มา : สำนักนโยบายและแผนพลังงาน กระทรวงพลังงาน

  การนำเข้าถ่านหิน และลิกไนต์

[]

ที่มา : สำนักนโยบายและแผนพลังงาน กระทรวงพลังงาน

  ปริมาณการใช้ถ่านหินนำเข้า และลิกไนต์

  []

ที่มา : สำนักนโยบายและแผนพลังงาน กระทรวงพลังงาน

การจัดหาผลิตภัณฑ์และบริการ

บริษัทฯ มีกระบวนการในการจัดหาผลิตภัณฑ์และบริการตามขั้นตอนดังต่อไปนี้

1.  บริษัทฯ นำเข้าถ่านหินจากประเทศอินโดนีเซีย ซึ่งเป็นแหล่งผลิตถ่านหินที่ใหญ่ติดอันดับ 1 ใน 3
    ของโลก บริษัทฯ ทำการคัดเลือกเหมืองถ่านหินที่มีคุณภาพดีที่ให้ค่าความร้อนสูง มีค่าความชื้นต่ำ
    มีปริมาณขี้เถ้าและปริมาณกำมะถันต่ำ
    เพื่อให้สอดคล้องกับความต้องการของลูกค้าและเป็นมิตรต่อสิ่งแวดล้อม อีกทั้ง
    ถ่านหินที่ประเทศอินโดนีเซียยังมีปริมาณถ่านหินจำนวนมากเมื่อเทียบกับแหล่งอื่นในต่างประเทศ
    และประหยัดค่าขนส่ง เนื่องจากสามารถขนส่งโดยทางเรือได้ประมาณ 50,000 ตัน
    (+/-10%)

2.  เรือเดินทะเลจากประเทศอินโดนีเซียจะเข้ามาจอดท่าที่เกาะสีชัง อำเภอศรีราชา
    จังหวัดชลบุรีจากนั้นจะทำการขนถ่ายถ่านหินลงเรือโป๊ะอีกทอดหนึ่งซึ่งเรือโป๊ะนี้สามารถขนถ่ายถ่านหินได้ครั้งละ
    500-2,500 ตันต่อลำ โดยเดินทางมาขึ้นที่ท่าเทียบเรือจังหวัดพระนครศรีอยุธยา

3.  บริษัทฯ สามารถจัดส่งถ่านหินโดยตรงให้กับลูกค้าได้ทันทีทั้งโดยทางเรือหรือทางรถบรรทุก
    และในกรณีที่บริษัทฯต้องการขนย้ายถ่านหินเข้าคลังสินค้าสามารถเก็บในพื้นที่โรงงานของบริษัทฯ
    จังหวัดพระนครศรีอยุธยา เพื่อคัดเลือกและปรับปรุงคุณภาพ แล้วจึงส่งถ่านหินให้กับลูกค้า
    โดยรถบรรทุกของบริษัทผู้รับเหมาต่อไป

4.  บริษัทฯ มีนโยบายในการเก็บสินค้าคงคลังในระดับที่เหมาะสม
    เพื่อให้สามารถส่งสินค้าได้ทันกับความต้องการของลูกค้า

5.  ระยะเวลาตั้งแต่การสั่งซื้อถ่านหินจากประเทศอินโดนีเซียจนกระทั่งขนส่งถ่านหินเข้าเก็บคลังสินค้าใช้เวลาประมาณ
    45 วัน

จากข้อมูลในอดีตพบว่าราคาถ่านหินมีการเปลี่ยนแปลงตามราคาตลาดโลก
โดยบริษัทฯมีนโยบายจัดหาถ่านหินจากผู้จัดจำหน่ายหลายรายเพื่อสำรองปริมาณถ่านหินให้เหมาะสมกับการขยายตัวทางธุรกิจของบริษัทฯและถ่วงดุลอำนาจการต่อรองราคาสินค้ากับผู้จัดจำหน่ายรายอื่นๆ
หลายราย ซึ่งเป็นการกระจายความเสี่ยงในการจัดซื้อถ่านหิน

นอกจากปัจจัยด้านราคาแล้ว
ความน่าเชื่อถือและไว้วางใจในแหล่งที่มาของถ่านหินเป็นอีกปัจจัยหนึ่งที่บริษัทฯให้ความสำคัญเป็นอย่างยิ่งทั้งในด้านคุณภาพถ่านหิน,
กำลังการผลิต, ระบบขนส่งถ่านหินมายังท่าเรือและชื่อเสียงของผู้จัดจำหน่ายถ่านหิน เป็นต้น
และด้วยความสัมพันธ์ที่ดีกับคู่ค้าเป็นระยะเวลายาวนาน ทำให้บริษัทฯ
มั่นใจว่าจะได้รับการส่งมอบถ่านหินคุณภาพดีจากคู่ค้าตามสัญญาอย่างต่อเนื่อง

บริษัท  มีนโยบายจัดหาถ่านหินที่มีคุณภาพดีเป็นมิตรกับสิ่งแวดล้อม   ตรงกับความต้องการลูกค้า   
มีขบวนการตรวจสอบควบคุมคุณภาพถ่านหิน ตั้งแต่ซื้อจากผู้จำหน่าย  เหมือง การขนส่ง
และการผลิตสินค้าสำเร็จรูป จนส่งถึงลูกค้า  เพื่อสร้างความมั่นใจและพึ่งพอใจของลูกค้า

โครงการที่ยังไม่ได้ส่งมอบ

  - ไม่มี -

+-----------------------------------------------------------------------+
| ปัจจัยความเสี่ยง                                                          |
+-----------------------------------------------------------------------+

ปัจจัยความเสี่ยงที่อาจส่งผลกระทบต่อการดำเนินงานของบริษัทฯ มีดังนี้

ความเสี่ยงจากต้นทุนสินค้ามีราคาแปรผันไปตามราคาซื้อขายของตลาดโลก

ต้นทุนราคาถ่านหินที่บริษัทฯนำเข้ามีองค์ประกอบหลัก คือ ราคาถ่านหิน ค่าระวางเรือ
และอัตราแลกเปลี่ยนเงินตราต่างประเทศ ซึ่งปัจจัยเหล่านี้จะผันแปรไปตามราคาตลาดโลก
ดังนั้นการเปลี่ยนแปลงด้านราคาขององค์ประกอบเหล่านี้จึงมีผลกระทบโดยตรงกับต้นทุนสินค้าของบริษัทฯ
โดยหากราคาถ่านหิน หรือ ค่าระวางทางเรือมีการปรับราคาขึ้น
และอัตราแลกเปลี่ยนมีการอ่อนค่าลง จะส่งผลให้ต้นทุนสินค้าของบริษัทฯสูงขึ้น

ผลกระทบของราคาถ่านหินและค่าระวางเรือต่อต้นทุนสินค้า

ราคาถ่านหินและค่าระวางเรือมีการปรับตัวขึ้นลงตามปัจจัยด้านอุปสงค์และอุปทานในตลาดโลก
แนวโน้มราคาถ่านหินในตลาดโลกยังปรับตัวเพิ่มขึ้นในช่วงที่ผ่านมาจึงส่งผลบวกให้กับบริษัทจากความต้องการใช้ถ่านหินที่มีแนวโน้มเพิ่มสูงขึ้น
ประกอบกับอุปสงค์ ความต้องการเพิ่มขึ้นจากประเทศจีน และ
อินเดียและญี่ปุ่นในขณะที่อุปทานกำลังการผลิตของอินโดนีเซียซึ่งเป็นแหล่งจัดซื้อของบริษัทมีจำกัด
ทำให้ราคาถ่านหินในประเทศอินโดนีเซีย มีการเปลี่ยนแปลงขึ้นลงตามตลาดโลก
ปัจจุบันบริษัทฯได้พยายามหาทางร่วมลงทุนกับทางแหล่งผลิตเองเพื่อเป็นการป้องกันเรื่องความเสี่ยงเรื่องราคาและดูแลคุณภาพของถ่านด้วยตนเอง

สำหรับค่าระวางเรือ บริษัทฯทำสัญญากับบริษัทเดินเรือ โดยบริษัทฯจะตกลงกำหนดราคาล่วงหน้า
โดยอ้างอิงราคาในตลาดโลกเช่นกัน ทั้งนี้
บริษัทฯมีทีมงานในการติดตามข้อมูลของราคาถ่านหินและค่าระวางเรืออย่างใกล้ชิด
เพื่อให้บริษัทฯสามารถบริหารต้นทุนสินค้าได้อย่างมีประสิทธิภาพ

อนึ่ง รัฐบาลญี่ปุ่นได้ประกาศในปี 2559 เรื่องแผนก่อสร้างโรงไฟฟ้าถ่านหินเพิ่มเติมอีก 43 แห่งใน
12 ปีข้างหน้า มีกำลังการผลิตรวม 20,500 เมกะวัตต์ ซึ่งปัจจุบันญี่ปุ่นมีโรงไฟฟ้าถ่านหินทั้งหมด 90
แห่ง กำลังการผลิตรวม 40,500 เมกะวัตต์
ซึ่งจะส่งผลให้แนวโน้มราคาถ่านหินมีทิศทางปรับราคาขึ้น

ผลกระทบจากอัตราแลกเปลี่ยนต่อต้นทุนสินค้า

จากการที่บริษัทฯนำเข้าถ่านหินจากต่างประเทศและค่าระวางเรือมีต้นทุนเป็นสกุลเงินเหรียญสหรัฐอเมริกา
ส่งผลให้ บริษัทฯ มีมูลค่าการสั่งซื้อสินค้าส่วนใหญ่เป็นสกุลเงินดอลลาร์สหรัฐอเมริกา
ในขณะที่บริษัทฯจำหน่ายให้กับโรงงานอุตสาหกรรมภายในประเทศเท่านั้นซึ่งรายได้ทั้งหมดเป็นสกุลเงินบาท
ทำให้บริษัทฯมีความเสี่ยงจากอัตราแลกเปลี่ยนเกิดขึ้นหากค่าเงินบาทมีการอ่อนค่าลง
และส่งผลให้บริษัทฯมีต้นทุนที่สูงขึ้น อย่างไรก็ตาม
บริษัทฯมีการป้องกันผลกระทบจากความผันผวนของอัตราแลกเปลี่ยน
โดยการซื้อขายเงินตราต่างประเทศล่วงหน้า (Forward Contract)
ของราคาถ่านหินและค่าระวางเรือที่นำเข้าทั้งหมด
ดังนั้นจากนโยบายดังกล่าวทำให้บริษัทฯสามารถลดความเสี่ยงในเรื่องของอัตราแลกเปลี่ยนลงได้
แนวโน้มค่าเงินบาทช่วงต้นปี 2560 แข็งค่าขึ้นในระยะแรก
อันเนื่องมาจากการเลือกตั้งในสหรัฐอเมริกา
แต่ต่อมาได้อ่อนค่าลงเนื่องมาจากความไม่แน่นอนของนโยบายเศรษฐกิจของสหรัฐอเมริกาต่อคู่ค้าที่สำคัญ

ความเสี่ยงจากผู้ประกอบการรายใหม่

ธุรกิจการนำเข้าและจัดจำหน่ายถ่านหินให้กับโรงงานอุตสาหกรรมภายในประเทศเป็นธุรกิจที่ผู้ประกอบการรายใหม่ไม่มีความจำเป็นที่จะต้องลงทุนในอุปกรณ์เครื่องจักรมากนักและเป็นตลาดที่มีผู้แข่งขันน้อยราย
ทำให้มีโอกาสที่จะมีผู้แข่งขันรายใหม่เข้ามาประกอบธุรกิจนี้ได้ ซึ่งปัจจุบันมีคู่แข่งเข้ามาแข่งขันเพิ่มขึ้น
ซึ่งมีผลกระทบต่ออัตรากำไรขั้นต้น
ดังนั้นบริษัทฯจึงได้มีการวางกลยุทธ์ที่สำคัญทางด้านผลิตภัณฑ์ให้แตกต่างจากบริษัทคู่แข่งทั่วไปเพื่อให้เกิดมูลค่าเพิ่มและสามารถสนองความต้องการของลูกค้าได้มากที่สุด
โดยจะต้องอาศัยประสบการณ์และความเชี่ยวชาญในการคัดเลือกและปรับปรุงคุณภาพถ่านหินดังกล่าวรวมถึงจะต้องมีความรู้ที่จะสามารถให้คำแนะนำกับลูกค้าให้ใช้ถ่านหินให้เหมาะสมกับประเภทของหม้อไอน้ำที่ใช้ในโรงงานอุตสาหกรรม

ปัจจุบันบริษัทฯเป็นผู้จำหน่ายถ่านหินในประเทศไทยที่มีการคัดเลือกและปรับปรุงคุณภาพถ่านหินให้เหมาะสมกับหม้อไอน้ำสำหรับโรงงานอุตสาหกรรมขนาดกลางและเล็ก
เพื่อให้เกิดประสิทธิภาพสูงสุดในการเผาผลาญเชื้อเพลิง
และสามารถลดต้นทุนการผลิตของลูกค้าได้เป็นอย่างดี
ทำให้ลูกค้าให้ความไว้วางใจในการสั่งซื้อสินค้าจากบริษัทฯ ในปัจจุบันบริษัทฯมีลูกค้าเป็นจำนวนมาก
ทำให้บริษัทฯสามารถนำเข้าถ่านหินด้วยเรือขนาดใหญ่
ส่งผลให้บริษัทฯมีค่าระวางเรือที่ถูกกว่าค่าระวางเรือในกรณีที่นำเข้าถ่านหินจำนวนน้อย
ซึ่งผู้ประกอบการรายใหม่ไม่สามารถนำเข้าถ่านหินจำนวนมากในคราวเดียวกันสำหรับช่วงเริ่มต้นการดำเนินกิจการ
ซึ่งเป็นข้อได้เปรียบในการดำเนินธุรกิจของบริษัทฯ

ความเสี่ยงด้านพลังงานอื่นทดแทนและการขยายฐานลูกค้า

โดยทั่วไป แหล่งพลังงานหลักที่ใช้ในโรงงานอุตสาหกรรมของประเทศไทยจะมีอยู่ 3 ประเภทใหญ่ๆ
คือ น้ำมันเตา ก๊าซธรรมชาติ และถ่านหิน
น้ำมันเตาเป็นแหล่งเชื้อเพลิงที่โรงงานอุตสาหกรรมส่วนใหญ่เลือกใช้
เนื่องจากการจัดหาทำได้สะดวก การใช้งานที่ไม่ยุ่งยากและการบำรุงรักษาหม้อไอน้ำทำได้ง่าย
ส่วนก๊าซธรรมชาติส่วนใหญ่จะใช้ในอุตสาหกรรมโรงไฟฟ้า เนื่องจากมีราคาถูกกว่าน้ำมันเตา
ส่วนการใช้ถ่านหินยังไม่เป็นที่แพร่หลายในอุตสาหกรรมต่างๆมากนักเนื่องจากผู้ใช้ยังขาดความรู้ในการใช้ถ่านหินได้ดีเพียงพอ
ในส่วนของเชื้อเพลิงทดแทนชนิดอื่นที่มีราคาต่ำกว่า เช่น เชื้อเพลิงชีวมวล
จะไม่มีผลกระทบต่อยอดขายถ่านหินของบริษัทฯมากนัก เนื่องจากเป็นเชื้อเพลิงที่มีจำนวนจำกัด
ไม่เพียงพอต่อการผลิตไอน้ำของโรงงานอุตสาหกรรม

จากอดีตจนถึงปัจจุบัน
ถ่านหินมีจุดเด่นในเรื่องของการเป็นเชื้อเพลิงที่มีต้นทุนต่ำโดยมีค่าใช้จ่ายในการผลิตเชื้อเพลิงไอน้ำต่ำกว่าน้ำมันเตาประมาณ
3 เท่า อย่างไรก็ตาม การเปลี่ยนเชื้อเพลิงจากน้ำมันเตาเป็นถ่านหิน
โรงงานอุตสาหกรรมจะต้องมีการลงทุนเปลี่ยนหม้อไอน้ำจากที่ใช้กับน้ำมันเตาเป็นหม้อไอน้ำที่ใช้สำหรับถ่านหิน
แต่เมื่อพิจารณารวมถึงผลกระทบ เช่น
ด้านต้นทุนเชื้อเพลิงรวมถึงค่าใช้จ่ายในการดำเนินงานและการบำรุงรักษาหม้อไอน้ำแล้ว
ลูกค้ามีระยะเวลาคืนทุนเฉลี่ยประมาณ 9-24 เดือน
ขึ้นอยู่กับปริมาณการใช้ถ่านหินและประเภทของหม้อไอน้ำ
ดังนั้นในภาวะปัจจุบันที่โรงงานอุตสาหกรรมต่างๆจำเป็นต้องลดต้นทุนการผลิตเพื่อให้มีขีดความสามารถในการแข่งขันที่สูงขึ้น
ในหลายอุตสาหกรรมจึงเริ่มพิจารณาการใช้ถ่านหินเป็นทางเลือกหนึ่งแทนน้ำมันเตา
ประกอบกับถ่านหินเป็นเชื้อเพลิงซึ่งมีปริมาณสำรองอยู่มากเมื่อเปรียบเทียบกับก๊าซธรรมชาติและน้ำมันเตา
และยังกระจายอยู่ในประเทศต่างๆมากกว่า 100 ประเทศทั่วโลก
บริษัทฯจึงคาดว่าการใช้ถ่านหินในอนาคตมีแนวโน้มที่จะเพิ่มขึ้นมากกว่าเดิม
โดยในปัจจุบันบริษัทฯให้ความสำคัญในการขยายฐานลูกค้าโดยทำการตลาดในลูกค้าโรงงานอุตสาหกรรมที่ใช้หม้อไอน้ำแบบใช้น้ำมันเตาให้เปลี่ยนเป็นแบบใช้ถ่านหินกับทางบริษัทฯ

ความเสี่ยงด้านสิ่งแวดล้อม

ถ่านหินที่นำมาใช้ในโรงงานอุตสาหกรรมมีหลายประเภท
สามารถจัดเรียงตามคุณภาพที่ดีที่สุดของถ่านหินโดยพิจารณาจากค่าความร้อนที่สูงและมีผลกระทบต่อสิ่งแวดล้อมน้อยได้แก่
แอนทราไซต์ บิทูมินัส ซับบิทูมินัสและลิกไนต์ โดยถ่านลิกไนต์จะก่อให้เกิดมลภาวะกับสิ่งแวดล้อมสูง
ในขณะที่ถ่านหินประเภทอื่นๆ จะก่อให้เกิดมลภาวะกับสิ่งแวดล้อมน้อยกว่ามาก

ปัจจุบัน บริษัทฯ นำเข้าถ่านหินประเภทบิทูมินัสและซับบิทูมินัส โดยถ่านหินทั้ง 2
ประเภทเป็นถ่านหินที่มีคุณภาพดีและมีกำมะถันในระดับต่ำ (ปริมาณกำมะถันอยู่ในช่วง 0.1%-1.5%
ในขณะที่น้ำมันเตามีกำมะถันอยู่ในช่วง 0.1%-3.0%)
ทำให้มีผลกระทบกับสิ่งแวดล้อมน้อยเมื่อนำมาใช้งาน
และจากการที่บริษัทฯมีระบบในการจัดเก็บถ่านหินอย่างถูกต้องตามหลักวิชาการ
มีมาตรการในการควบคุมฝุ่นอย่างรัดกุม เช่น การจัดให้มีผ้าใบคลุมรอบกองถ่านหิน
การฉีดน้ำดักฝุ่นไม่ให้ฟุ้งกระจาย การปลูกต้นไม้สูงเป็นแนวรั้ว การสร้างรั้วรอบคลังสินค้า
การตรวจสอบคุณภาพน้ำและอากาศเป็นประจำ
รถที่บรรทุกถ่านหินจะมีผ้าใบปิดคลุมมิดชิดไม่ให้เศษถ่านหินตกพื้น
และมีการล้างล้อรถบรรทุกถ่านหินทุกคันก่อนออกจากคลังสินค้า เป็นต้น นอกจากนั้น บริษัทฯ
ดำเนินแผนงานเพื่อเพิ่มประสิทธิภาพในการป้องกันด้านสิ่งแวดล้อมอย่างต่อเนื่อง เช่น
การปรับปรุงกระบวนการผลิตให้อยู่ในระบบปิด สร้างระบบป้องกันการฟุ้งกระจายของฝุ่น
โดยการติดตั้งม่านกันฝุ่น และใช้ระบบสเปรย์น้ำ
เพื่อเพิ่มความมั่นใจในการจัดการด้านสิ่งแวดล้อมของบริษัทฯ

[]

+-----------------------------------------------------------------------+
| ทรัพย์สินที่ใช้ในการประกอบธุรกิจ                                              |
+-----------------------------------------------------------------------+

สินทรัพย์ถาวร

สินทรัพย์ถาวรของบริษัทฯและบริษัทย่อย ได้แก่ ที่ดิน อาคารสำนักงาน ท่าเทียบเรือ
ส่วนปรับปรุงที่ดินเช่า อุปกรณ์ เรือลำเลียง และยานพาหนะ ณ วันที่ 31 ธันวาคม 2559
ดังรายละเอียดต่อไปนี้

ที่ดิน อาคาร เครื่องจักร

+--------------+---------+------------+--------+-----------+---------+
| ที่ตั้ง          | ขนาดพื้นที่ | มูลค่าสุทธิห   | ลักษณะก | วัต        | หมายเหตุ |
|              |         | ลังหักค่าเสื่อม | รรมสิทธิ์ | ถุประสงค์ใน |         |
|              |         |            |        | การถือครอง |         |
+--------------+---------+------------+--------+-----------+---------+
|              |         | (บาท)      |        |           |         |
+--------------+---------+------------+--------+-----------+---------+
| 1. ที่ดิน       | 71 ไร่ 1 | 99,        | บริษัทฯ  | ท่าเทียบเ   | *ที่ด     |
|              | งาน     | 722,801.59 | เป็น    | รือและสถาน | ินบางส่วน |
|              |         |            | เจ้าของ | ที่เก็บถ่านหิน | ได้ถูกจำน |
|              |         |            |        |           | องไว้กับธ |
|              |         |            |        |           | นาคารแห |
|              |         |            |        |           | ่งหนึ่งเพื่อ |
|              |         |            |        |           | ค้ำประกัน |
+--------------+---------+------------+--------+-----------+---------+
| - ตำบลสวนส้ม  | 91      |            |        |           |         |
| อำเภอบ้านแพ้ว  | ตารางวา |            |        |           |         |
+--------------+---------+------------+--------+-----------+---------+
| จ            |         |            |        |           |         |
| ังหวัดสมุทรสาคร |         |            |        |           |         |
+--------------+---------+------------+--------+-----------+---------+
| -            | 113 ไร่  | 198,       |        |           |         |
| ตำบลคลองสะแก |         | 395,657.53 |        |           |         |
| อำเภอนครหลวง | 85 งาน  |            |        |           |         |
+--------------+---------+------------+--------+-----------+---------+
| จังหวัดอยุธยา*  |         |            |        |           |         |
+--------------+---------+------------+--------+-----------+---------+
|              |         |            |        |           |         |
+--------------+---------+------------+--------+-----------+---------+
| 2. อาคารชุด   | 98      | 1,         | บริษัทฯ  | อาคารชุด   | -       |
|              | ตา      | 372,346.89 | เป็น    | สำนักงานให |         |
|              | รางเมตร |            | เจ้าของ | ญ่เดิมบริษัทฯ |         |
+--------------+---------+------------+--------+-----------+---------+
| แข           |         |            |        |           |         |
| วงคลองตันเหนือ |         |            |        |           |         |
| เขตวัฒนา      |         |            |        |           |         |
+--------------+---------+------------+--------+-----------+---------+
| กรุงเทพฯ      |         |            |        |           |         |
+--------------+---------+------------+--------+-----------+---------+
|              |         |            |        |           |         |
+--------------+---------+------------+--------+-----------+---------+
| 3.           |         |            | บริษัทฯ  | สำนักง     | *อา     |
| อาคารสำนักงาน |         |            | เป็น    | านคลังสินค้า | คารและส |
| คลังสินค้าและท่า |         |            | เจ้าของ | ท่าเทียบเ   | ิ่งปลูกสร้า |
|              |         |            |        | รือและสถาน | งบางส่วน |
|              |         |            |        | ที่เก็บถ่านหิน | ได้ถูกจำน |
|              |         |            |        |           | องไว้กับธ |
|              |         |            |        |           | นาคารแห |
|              |         |            |        |           | ่งหนึ่งเพื่อ |
|              |         |            |        |           | ค้ำประกัน |
+--------------+---------+------------+--------+-----------+---------+
| เทียบเรือ      |         |            |        |           |         |
+--------------+---------+------------+--------+-----------+---------+
| - ตำบลสวนส้ม  | -       | 116,       |        |           |         |
| อำเภอบ้านแพ้ว  |         | 787,878.68 |        |           |         |
+--------------+---------+------------+--------+-----------+---------+
| จ            |         |            |        |           |         |
| ังหวัดสมุทรสาคร |         |            |        |           |         |
+--------------+---------+------------+--------+-----------+---------+
| -            | -       | 58,        |        |           |         |
| ตำบลคลองสะแก |         | 948,742.68 |        |           |         |
| อำเภอนครหลวง |         |            |        |           |         |
+--------------+---------+------------+--------+-----------+---------+
| จังหวัดอยุธยา*  |         |            |        |           |         |
+--------------+---------+------------+--------+-----------+---------+
| ที่ตั้ง          | ขนาดพื้นที่ | มูลค่าสุทธิห   | ลักษณะก | วัต        | หมายเหตุ |
|              |         | ลังหักค่าเสื่อม | รรมสิทธิ์ | ถุประสงค์ใน |         |
|              |         |            |        | การถือครอง |         |
+--------------+---------+------------+--------+-----------+---------+
|              |         | (บาท)      |        |           |         |
+--------------+---------+------------+--------+-----------+---------+
| 4. เครื่องจักร  |         |            | บริษัทฯ  | ใช้ในกระ   | *       |
|              |         |            | เป็น    | บวนการผลิต | เครื่องจัก |
|              |         |            | เจ้าของ | แ         | รบางส่วน |
|              |         |            |        | ละปรับปรุงค | ได้ถูกจำน |
|              |         |            |        | ุณภาพถ่านหิน | องไว้กับธ |
|              |         |            |        |           | นาคารแห |
|              |         |            |        |           | ่งหนึ่งเพื่อ |
|              |         |            |        |           | ค้ำประกัน |
+--------------+---------+------------+--------+-----------+---------+
| - ตำบลสวนส้ม  | -       | 18,        |        |           |         |
| อำเภอบ้านแพ้ว  |         | 082,695.83 |        |           |         |
+--------------+---------+------------+--------+-----------+---------+
| จ            |         |            |        |           |         |
| ังหวัดสมุทรสาคร |         |            |        |           |         |
+--------------+---------+------------+--------+-----------+---------+
| -            | -       | 18,        |        |           |         |
| ตำบลคลองสะแก |         | 852,028.26 |        |           |         |
| อำเภอนครหลวง |         |            |        |           |         |
+--------------+---------+------------+--------+-----------+---------+
| จังหวัดอยุธยา*  |         |            |        |           |         |
+--------------+---------+------------+--------+-----------+---------+
|              |         |            |        |           |         |
+--------------+---------+------------+--------+-----------+---------+
| 5.           |         |            | บริษัทฯ  | ท่าเทียบเ   | -       |
| ส่วนปรับปรุงที่ดิน |         |            | เป็น    | รือและสถาน |         |
|              |         |            | เจ้าของ | ที่เก็บถ่านหิน |         |
+--------------+---------+------------+--------+-----------+---------+
| - ตำบลสวนส้ม  | -       | 7,         |        |           |         |
| อำเภอบ้านแพ้ว  |         | 120,797.92 |        |           |         |
+--------------+---------+------------+--------+-----------+---------+
| จ            |         |            |        |           |         |
| ังหวัดสมุทรสาคร |         |            |        |           |         |
+--------------+---------+------------+--------+-----------+---------+
| -            | -       | 5,         |        |           |         |
| ตำบลคลองสะแก |         | 433,611.98 |        |           |         |
| อำเภอนครหลวง |         |            |        |           |         |
+--------------+---------+------------+--------+-----------+---------+
| จังหวัดอยุธยา   |         |            |        |           |         |
+--------------+---------+------------+--------+-----------+---------+
|              |         |            |        |           |         |
+--------------+---------+------------+--------+-----------+---------+
| 6.           | -       | 1,         | บริษัท   | -         | -       |
| งาน          |         | 647,100.00 | ฯเป็น   |           |         |
| ระหว่างก่อสร้าง |         |            | เจ้าของ |           |         |
+--------------+---------+------------+--------+-----------+---------+
|              |         |            |        |           |         |
+--------------+---------+------------+--------+-----------+---------+

อุปกรณ์และยานพาหนะ

  --------------------- -------------- ------------------------------------
  ประเภทสินทรัพย์          ลักษณะกรรมสิทธิ์   มูลค่าสุทธิหลังหักค่าเสื่อม (บาท)

                                       

  อุปกรณ์                 บริษัทฯ          5,176,593.94
                        เป็นเจ้าของ      

  ยานพาหนะ              บริษัทฯ          1,565,184.10
                        เป็นเจ้าของ      

  เรือลำเลียง*            บริษัทฯ          100,060,795.13
                        เป็นเจ้าของ      
  --------------------- -------------- ------------------------------------

หมายเหตุ *เรือลำเลียง จำนวน 1 ลำได้ถูกจำนองไว้กับธนาคารแห่งหนึ่งเพื่อเป็นหลักประกัน

สินทรัพย์ไม่มีตัวตน

  ------------------- ------------------- --------------------------------
  ประเภทของสินทรัพย์     ลักษณะกรรมสิทธิ์        มูลค่าสุทธิหลังหักค่าตัดจำหน่าย

                                          

  ลิขสิทธิ์ซอฟท์แวร์        บริษัทฯ เป็นเจ้าของ     3,235,097.55
  ------------------- ------------------- --------------------------------

นโยบายการลงทุนในบริษัทย่อย

บริษัทมีนโยบายการลงทุนในธุรกิจหลัก คือ ถ่านหิน
โดยจะลงทุนในบริษัทอื่นก็ต่อเมื่อเป็นไปตามนโยบายการลงทุนเท่านั้น
ในกรณีปกติบริษัทจะมีการถือหุ้นในบริษัทย่อยในอัตราการลงทุนร้อยละ 99.99 ยกเว้น
กรณีการร่วมทุน ซึ่งขึ้นอยู่กับข้อตกลงกับผู้ร่วมทุน
สำหรับการจัดการบริษัทมีนโยบายที่จะส่งตัวแทนบริษัทเข้าไปร่วมเป็นสมาชิกในคณะกรรมการของบริษัทย่อยและบริษัทที่เกี่ยวข้อง
ณ วันที่ 31 ธันวาคม 2559 บริษัทฯมี 4 บริษัทย่อย ได้แก่

1.  บริษัท ยูเอ็มเอส ดิสทริบิวชั่น จำกัด (เดิม : บริษัท ยูเอ็มเอส ลอจิสติกส์ แมแนจเมนท์
    จำกัด) ประกอบธุรกิจปุ๋ย (เดิม : ประกอบธุรกิจด้านโลจิสติกส์) โดยมีทุนจดทะเบียน 20
    ล้านบาท ทุนชำระแล้ว 5 ล้านบาท และเงินลงทุนตามวิธีราคาทุนมูลค่า 5 ล้านบาท
    โดยบริษัทฯ ถือหุ้นในสัดส่วนร้อยละ 99.99 บริษัท ยูเอ็มเอส ดิสทริบิวชั่น จำกัด
    ได้เริ่มดำเนินธุรกิจตั้งแต่วันที่ 20 ตุลาคม พ.ศ.2549
    ปัจจุบันอยู่ระหว่างหยุดดำเนินกิจการชั่วคราว

2.  บริษัท ยูเอ็มเอส เพลเลท เอ็นเนอร์ยี่ จำกัด(เดิม: บริษัท ยูเอ็มเอส ขนส่ง จำกัด)
    ประกอบธุรกิจพลังงานทางเลือก เพื่อจำหน่ายทั้งในและนอกประเทศ (เดิม :
    ประกอบธุรกิจการขนส่งและขนถ่ายทางบก) โดยมีทุนจดทะเบียน 18 ล้านบาท ทุนชำระแล้ว
    18 ล้านบาท และเงินลงทุนตามวิธีราคาทุนมูลค่า 18 ล้านบาท
    โดยบริษัทฯถือหุ้นในสัดส่วนร้อยละ 99.99 บริษัท ยูเอ็มเอส เพลเลท เอ็นเนอร์ยี่ จำกัด
    ได้เริ่มดำเนินธุรกิจตั้งแต่วันที่ 24 มกราคม พ.ศ.2550
    ปัจจุบันอยู่ระหว่างดำเนินกิจการชั่วคราว

3.  บริษัท ยูเอ็มเอส ไลท์เตอร์ จำกัด ประกอบธุรกิจการขนส่งและขนถ่ายสินค้าทางน้ำ
    โดยมีทุนจดทะเบียน 110 ล้านบาท ทุนชำระแล้ว 110 ล้านบาท
    และเงินลงทุนตามวิธีราคาทุนมูลค่า 110 ล้านบาท โดยบริษัทฯถือหุ้นในสัดส่วน ร้อยละ 99.99
    บริษัท ยูเอ็มเอส ไลท์เตอร์ จำกัด ได้เริ่มดำเนินธุรกิจตั้งแต่วันที่ 24 มกราคม พ.ศ.2550

4.  บริษัท ยูเอ็มเอส พอร์ต เซอร์วิสเซส จำกัด ประกอบธุรกิจบริการท่าเทียบเรือ
    โดยมีทุนจดทะเบียน 18 ล้านบาท ทุนชำระแล้ว 18 ล้านบาท
    และเงินลงทุนตามวิธีราคาทุนมูลค่า 18 ล้านบาท โดยบริษัทฯ ถือหุ้นในสัดส่วนร้อยละ 99.99
    บริษัท ยูเอ็มเอส พอร์ต เซอร์วิสเซส จำกัด ได้เริ่มดำเนินธุรกิจตั้งแต่วันที่ 22 ตุลาคม
    พ.ศ.2551

สำหรับนโยบายการบริหารงานของบริษัทย่อยจะเป็นไปตามนโยบายของบริษัทฯ
โดยจะมีตัวแทนเข้าเป็นกรรมการเพื่อร่วมในการบริหารงานในบริษัทย่อยนั้น
สรุปรายละเอียดการลงทุน ณ วันที่ 31 ธันวาคม 2559 มีดังนี้

+--------------------------------+----------+----------+---------------+
| ชื่อบริษัท                         | สัดส่วน    | ท        | มูลค่าเงินลง     |
|                                |          | ุนชำระแล้ว | ทุนตามวิธีราคาทุน |
|                                | การลงทุน  |          | (ล้านบาท)      |
|                                | (%)      | (ล้านบาท) |               |
+--------------------------------+----------+----------+---------------+
| บริษัท ยูเอ็มเอส ดิสทริบิวชั่น จำกัด     | 99.99    | 5.00     | 5.00          |
|                                |          |          |               |
| (เดิม:บริษัท ยูเอ็มเอส ลอจิสติกส์      |          |          |               |
| แมแนจเมนท์ จำกัด)                |          |          |               |
+--------------------------------+----------+----------+---------------+
| บริษัท ยูเอ็มเอส เพลเลท เอ็นเนอร์ยี่   | 99.99    | 18.00    | 18.00         |
| จำกัด                           |          |          |               |
|                                |          |          |               |
| (เดิม : บริษัท ยูเอ็มเอส ขนส่ง จำกัด) |          |          |               |
+--------------------------------+----------+----------+---------------+
| บริษัท ยูเอ็มเอส ไลท์เตอร์ จำกัด      | 99.99    | 110.00   | 110.00        |
+--------------------------------+----------+----------+---------------+
| บริษัท ยูเอ็มเอส พอร์ต เซอร์วิสเซส    | 99.99    | 18.00    | 18.00         |
| จำกัด                           |          |          |               |
+--------------------------------+----------+----------+---------------+

+-----------------------------------------------------------------------+
| ข้อพิพาททางกฎหมาย ระหว่างปี 2559                                          |
+-----------------------------------------------------------------------+

เมื่อประมาณเดือนสิงหาคม 2559 บริษัทฯ ได้รับคำสั่งเรียกให้มาเป็นคู่กรณีและให้ทำคำให้การ
ในคดีศาลปกครอง คดีหมายเลขดำที่ ส.๕๙ / ๒๕๕๙ ระหว่าง สมาคมต่อต้านสภาวะโลกร้อนที่ ๑
กับพวกรวม ๔๖ คน “ผู้ฟ้องคดี” กับ อุตสาหกรรมจังหวัดพระนครศรีอยุธยา ที่ ๑ กับพวกรวม ๘ คน
“ผู้ถูกฟ้องคดี” และ บริษัทโชคชัยคลังสินค้า จำกัด (คู่กรณีฝ่ายที่สาม) ที่ ๑ กับพวกรวม ๑๓ คน
“ผู้ร้องสอด” โดยศาลได้ให้บริษัทฯ ทำคำให้การแก้คำฟ้องของผู้ฟ้องคดี
ที่กล่าวอ้างว่าบริษัทโชคชัยคลังสินค้า จำกัด (คู่กรณีฝ่ายที่สาม) ที่ ๑ กับพวกรวม ๑๓ คน
ได้ก่อให้เกิดความเดือดร้อนเสียหายต่อผู้ฟ้องคดีทั้งสี่สิบหกคนและประชาชนในพื้นที่ใกล้เคียง
(ตำบลคลองสะแก อำเภอนครหลวง จังหวัดพระนครศรีอยุธยา)

ปัจจุบัน บริษัทฯ
ได้ทำคำให้การแก้ต่างคำฟ้องของผู้ฟ้องคดีส่งให้กับศาลปกครองและคู่กรณีเรียบร้อยแล้ว
คดีอยู่ระหว่างรอผู้ร้องสอดทั้ง 13 คน
ส่งคำให้การให้ครบถ้วนและศาลปกครองจะทำการนัดหมายทุกฝ่ายเพื่อพิจารณาคำร้องของผู้ฟ้องคดี
คำให้การของผู้ถูกฟ้องคดี และ คำให้การของผู้ร้องสอดต่อไป

+-----------------------------------------------------------------------+
| ข้อมูลทั่วไปและข้อมูลสำคัญอื่น                                                 |
+-----------------------------------------------------------------------+

6.1 ข้อมูลทั่วไปของบริษัท

  ชื่อบริษัท บริษัท ยูนิค ไมนิ่ง เซอร์วิสเซส จำกัด (มหาชน)

  ที่ตั้งสำนักงานใหญ่ เลขที่ 26/23 อาคารอรกานต์ ชั้น 7 ซอยชิดลม ถนนเพลินจิต

  แขวงลุมพินี เขตปทุมวัน กรุงเทพมหานคร 10330

  ที่ตั้งโรงงาน 1. โรงงานสวนส้ม

  เลขที่ 88/8, 88/9 หมู่ 5 ตำบลสวนส้ม อำเภอบ้านแพ้ว จังหวัดสมุทรสาคร 74120

  2. คลังสินค้านครหลวง

  เลขที่ 108 หมู่ 2 ตำบลคลองสะแก อำเภอนครหลวง จังหวัดอยุธยา 13260

  เลขทะเบียนบริษัท 0107547000095 (เดิมเลขที่ 0107574700099)

  ทุนจดทะเบียน จำนวน 251,692,219.00 บาท เป็นหุ้นสามัญจำนวน 503,384,438 หุ้น

  ทุนจดทะเบียนชำระแล้ว จำนวน 251,692,219.00 บาท เป็นหุ้นสามัญจำนวน 503,384,438
  หุ้น

  มูลค่าที่ตราไว้ หุ้นละ 0.50 บาท

  โทรศัพท์ ( + 662 ) 655-7501 - 2

  โทรสาร ( + 662 ) 655-7503 - 4

  Website www.umspcl.com

นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  93 อาคารตลาดหลักทรัพย์แห่งประเทศไทย

  ถนนรัชดาภิเษก แขวงดินแดง

  เขตดินแดง กรุงเทพฯ 10400

  โทรศัพท์ : ( + 662 ) 009-9389

  โทรสาร : ( + 662 ) 009-9476

 ผู้สอบบัญชี

  บริษัท เคพีเอ็มจี ภูมิไชย สอบบัญชี จำกัด

  นางศิริเพ็ญ สุขเจริญยิ่งยง ผู้สอบบัญชีรับอนุญาต ทะเบียนเลขที่ 3636

  ชั้น 48 อาคารเอ็มไพร์ทาวเวอร์ เลขที่ 1 ถนนสาทรใต้ กรุงเทพ 10120

  โทรศัพท์ : ( + 662 ) 677-2000

  โทรสาร : ( + 662 ) 677-2220-23